Ovom prilikom Uprava za biomedicinu Ministarstva zdravlja i Udruženje porodičnih banaka matičnih ćelija izneli su zajednički stav povodom nedavnih događaja vezanih za poslovanje kompanije "Krio sejv".\nKako je navedeno u saopštenju dostavljenom "Blicu", kompanija "Krio sejv" nije više član Udruženja porodičnih banaka matičnih ćelija, a Ministarstvo zdravlja Republike Srbije je među prvima u Evropi reagovalo, obaveštavajući porodilišta u Srbiji da se saradnja sa pomenutom kompanijom, kao jedinom iz sektora porodičnih banaka matičnih ćelija, prekine u cilju zaštite interesa pacijenata.\nSKANDAL SA MATIČNIM ĆELIJAMA Hiljade roditelja iz Srbij dalo je veliki novac švajvarskoj kompaniji koja je sada ZATVORENA ZBOG MALVERZACIJA\nAFERA ZBOG KOJE STREPE MNOGI RODITELJI Oglasilo se i naše Ministarstvo zdravlja: "Porodilišta da stopiraju ugovore ssa "Krio sejv Srbija"\nKao i svaka oblast medicine, i deponovanje matičnih ćelija iz krvi pupčanika i poslovanje banaka matičnih ćelija, ima jasno definisane procedure i pravila rada koje kompanije iz ove oblasti poštuju. Kompanija "Krio sejv Srbija" bila je u obavezi da o poteškoćama u radu blagovremeno obavesti Upravu za biomedicinu Ministarstva zdravlja Republike Srbije, kako bi Uprava za biomedicinu potom preduzela na vreme odgovarajuće mere. Ovaj akt "Krio sejva Srbija" je izostao, navedeno je u zajedničkom saopštenju Uprave za biomedicinu Ministarstva zdravlja i predstavnika Udruženja porodičnih banaka matičnih ćelija.\nUprkos tome, nakon prenošenja vesti o problemima "Krio sejva" u Švajcarskoj, Ministarstvo zdravlja je po hitnom postupku preduzelo odgovarajuće mere i nakon obaveštavanja porodilišta o prekidu saradnje sa "Krio sejvom", kontaktiralo je "Famikord", najveću banku matičnih ćelija u Evropi koja je preuzela uzorke od "Krio sejva".\nUprava za biomedicinu danas je istakla da će tražiti tačne podatke o stanju uzoraka srpskih pacijenata i da će o tome transparentno obaveštavati javnost, kao i korisnike usluga "Krio sejva".\nUprava za biomedicinu Ministarstva zdravlja Srbije takođe ističe da po evropskim standardima i procedurama koje se i kod nas poštuju, kada je ovakva situacija i neka od banaka ima problema u poslovanju, ta banka obezbeđuje “back up” od strane drugih banaka, kako je to ovoga puta učinio "Famikord".\nNakon gašenja kompanije "Krio sejv", švajcarske banke za matične ćelije, "Blic" je u Poljskoj ušao u trag genetskom materijalu koji su roditelji iz Srbije ostavili ovoj firmi na čuvanje. Opširnije pročitajte OVDE\nSKANDAL SA MATIČNIM ĆELIJAMA Hiljade roditelja iz Srbije dalo je veliki novac švajcarskoj kompaniji koja je sada ZATVORENA ZBOG MALVERZACIJA\nAFERA SA MATIČNIM ĆELIJAMA Podneta krivična prijava protiv "Krio sejva"\nNa Slađaninoj tezgi na Limanskoj pijaci uvek su redovi, a iza njenog prijatnog osmeha krije se ŽIVOTNA PRIČA KOJA BOLI i pokreće\nOna je samohrana majka i podstanarka. Našla se oči u oči sa mnogim nedaćama, kao što su trajni invaliditet ruke, česte selidbe iz mesta u mesto, razvod braka, nemaština... Iz svega toga izašla je jača, jer je odlučila da se bori.\nKad su MIODRAG I IDRIZ na istoj strani: "MI, SRBI I ALBANCI, ne damo vam da ubijete sve naše reke"\nU jednom od najdužih protesta, iza kojeg ne stoje ideologije, politika ili novac, meštani ne podležu pritiscima i nastavljaju borbu za spas planine od izgradnje malih hidroelektrana.\nRepublički hidrometeorološki zavod Srbije (RHZS) upozorio je da se i danas u košavskom području i na planinama očekuje vetrovito s jakim i olujnim jugoistočnim vetrom, koji će imati udare do 20 metara u sekundi, a na podrucju južnog Banata i preko 24 metara u sekundi.\nOBRT NA SUĐENJU Direktor Namenske ispred suda DOČEKAN ZVIŽDUCIMA, otac poginulog radnika: Nećemo prodati mrtvog sina, pa makar nudili celu Srbiju\nU ivanjičkom sudu juče je nastavljeno suđenje direktoru "Namenske" iz Lučana Radošu Milovanoviću zbog eksplozije baruta u toj fabrici u 2017, u kojoj su tragično nastradala dvojica radnika.\nGRAĐANI OPREZ Firma nudi posao po idealnim uslovima, a evo šta se KRIJE IZA TOGA\nNekoliko stotina građana našlo se u čudu kada im je stigao mejl, kao odgovor na konkurs za posao, u kome se nalazila uplatnica na 470 dinara - za prezentaciju poslovne saradnje.\n"MENI KAO MAJCI NIKO NE MOŽE DA ZABRANI DA TRAŽIM DETE!" Predlog zakona o nestalim bebama uskoro pred poslanicima, RODITELJI NEZADOVOLJNI\nPredlog Zakona o nestalim bebama uskoro će se naći pred narodnim poslanicima, i umesto da donese tako dugo očekivano razrešenje afere ukradenih novorođenčadi, iz Udruženja roditelja nestalih beba poručuju kako predloženi zakon "nema veze sa ukradenim bebama."\nU centru Novog Sada fešta za prevremeno rođenu decu\nSvetski dan prevremeno rođene dece i ove godine će se 17. novembra obeležiti u mnogim gradovima širom Srbije simboličnim osvetljavanjem državnih institucija i drugih objekata ljubičastom bojom.\nBio je ŽRTVA JEZIVIH NACISTIČKIH EKSPERIMENATA, život je proveo okružen smrću i strahotama: Dušan Stojiljković preživeo je tri logora, ovo je njegova priča\nNaprednjak na Fejsbuku vređao novinarku "Blica"\nNIŠ - Marko Stanković, šef protokola u niškom JKP “Naisus” i desna ruka direktora Vodovoda i doskorašnjeg narodnog poslanika Dejana Andrejevića (SNS) vređao je indirektno na “Fejsbuku” novinarku “Blica” i “Alo” Ivanu Anđelković, zbog pisanja o aferama u ovoj niškom javno komunalnom preduću.\nPROJEKAT 1.500 Sve o futurističkoj opremi za srpske VOJNIKE BUDUĆNOSTI\nSnage za hitno reagovanje Vojske Srbije dobiće novu, supermodernu opremu, uglavnom iz inostranstva.


bila sam na pauzi u gradu pa sam svratila do dede, kupila mu nesto da pojede i popije (po preporukama;)) i kupila jedne priglavke..jest da ih imam kod kuce tonu, ali nema veze, nek ima za goste;);).. rekla sam mu da neke cure pricaju o njemu po gradu, pa da sam i ja dosla da ga malo "pripazim" :) du...\nja nesto u tu piramidu sumnjam, ali zivi bili pa vidjeli... vise me dusha zaboli kad vidim po evropi kraljevske dvorce iz 14 vijeka.. i mi smo ih tada imali a gdje su sad? sve sruseno.. koga boli briga za istoriju, sta ce nam to, ko je jos od toga hajra vidio... j*** i rakitnicu. ni cista neretva na...\nTopic: Izbori i dijaspora\nSto se tice glasanja na drzavnom nivou, tu dijaspora ne moze mnogo sta promijeniti, jer ih je malo u odnosu na domace stanovnistvo... :):):) hoces li vjerovati ako ti kazem da je dijaspora za drzavne izbore dosta uticala? mislim, "dosta" u odnosu na broj ljudi koji su vani i koji su ovdje... jer je...\n@vesela procitah post.. da je bogdo vise takvih kao ti:) poenta svega je sto PR80 rece je da vecina ljudi zivi u 95.godini i da misli da je raspored snaga ostao isti.. i da je njihova duznost da glasaju za nacionalne stranke da bi napravili balans... zato sam na kraju i napisala da najveci problem i...\nTopic: Zasto se stidimo partizanske proslosti?\nponosna sto mi je pokojni deda nosilac spomenice..\nimamo i narodnog heroja u familiji... sjecam se da sam u osnovnoj skoli bila "glavna u raji" zbog toga;) a sad hoce da me natjeraju da se toga stidim.. e nece vala...\nnazalost, sve ja to znam:) zato sam se od "totalno popizdjela" tona na pocetku malo ohladila do kraja posta :):) kod nas nista nije "normalno" pa tako ni izbori. nacionalne stranke nemaju potrebe da imaju programe za nase ljude u dijaspori jer znaju za koga ce oni glasati.. a ove nenacionalne se pol...\nradila sam prebrojavanju glasova za izbore 2 godine, jednom konkretno na dijelu koji je radio sa glasovima iz dijaspore... i psovala svim dijasporcima sve po spisku kad sam vidjela da je 99% listica koje je proslo kroz moje ruke imalo obiljezeno nacionalne stranke...cast izuzecima, ali otkud tim lju...


DNS i bezbednosni izazovi | PC Press\n11. februar 2018. 9. februar 2018. PC Press\nDNS, servis koji transformiše imena razumljiva ljudima u adrese razumljive mašinama, zaslužan je za lakoću s kojom danas koristimo Internet servise, ali i „kriv“ za mnoge napade koji ugrožavaju funkcionisanje globalne Mreže. Kako konfigurisati DNS da bi naš sajt bio bezbedan?\nDNS upiti se razrešavaju u nekoliko koraka – od hijerarhijski viših nivoa ka nižim\nSvi korisnici Interneta koriste DNS (Domain Name System) da bi se povezali sa odgovarajućim internet servisom. Sistem naziva domena (DNS) distribuirana je baza podataka o nazivima računara i servisa na Internetu. Uloga DNS‑a je da korisnicima omogući povezivanje računara na Internetu, a da pri tome oni koriste slovne izraze koji se lako pamte. DNS sistem mora da bude uvek dostupan, pouzdan, brz, fleksibilan i proširiv. On, kao i mnogi drugi distribuirani računarski sistemi, ima svoje bezbednosne slabosti. Specifičnost DNS sistema, njegova globalna uloga i namena da pruža uslugu svim korisnicima Interneta, uticala je da se prilikom njegovog razvoja ne obrati dovoljna pažnja na njegovu bezbednost. Povećanje broja korisnika, naročito onih zlonamernih, poslednjih godina dovelo je u fokus bezbednost DNS‑a.\nStruktura DNS‑a sastoji se od velikog broja globalno raspoređenih računarskih i komunikacionih uređaja. Na samom vrhu DNS strukture nalaze se root serveri koji sadrže podatke o domenima najvišeg nivoa (TLD), kao što su: .rs, .ca, .se, .com, .net itd. Za svaku TLD zonu postoji DNS struktura koja sadrži podatke o domenima drugog nivoa (.co.rs, rnids.rs, cisco.com…). Analogno, za svaku zonu drugog nivoa postoji struktura sa odgovarajućim DNS podacima za tu zonu.\nNajčešći tipovi napada na DNS servis su: DoS i DDoS napadi, upotreba DNS servera za amplificirani DDoS napad na druge internet servise, presretanje i izmena DNS paketa (man in the middle), „Trovanje keša“ (cache poisoning) i izmena DNS zapisa i zonskog fajla. Iako je Internet globalna mreža na koju su povezane milijarde različitih uređaja i koja omogućava brzu razmenu podataka, resursi Interneta su ipak ograničeni. Internet linkovi, kapaciteti mrežnih uređaja, računarski procesori i uređaji za skladištenje podataka imaju svoje limite koji mogu biti iskorišćeni kao meta napada.\nVeoma česta vrsta napada su incidenti u kojima su delovi sistema lišeni odgovarajućih resursa koji su potrebni za njihov normalan rad. DoS napad je zlonamerni pokušaj jedne osobe ili organizovane grupe ljudi da prouzrokuje onesposobi sistem žrtve i na taj način uskrati uslugu klijentima.\nKoristeći ranjivost standardnih internet protokola, zlonamerni hakeri mogu da pokrenu napad uskraćivanja servisa, Denial of Service (DoS) napadi, čiji je cilj da onemoguće sistem da pruža usluge korisnicima. Iako DoS napadi sami po sebi najčešće ne dovode do krađe ili gubitka značajnih podataka korisnika, oni ipak žrtvu napada mogu koštati značajnog vremena i novca.\nNajčešće mete ovakvih napada su Web serveri banaka, medijskih kuća, vladinih institucija ili internet trgovina, ali su takođe česti i napadi na DNS infrastrukturu i servise elektronske pošte. DoS napadi se izvršavaju tako što napadač šalje veliku količinu podataka ka žrtvi napada, ili slanjem informacija koje mogu prouzrokovati pad sistema. U oba slučaja, napadač sprečava legitimne korisnike sistema da koriste servise ili resurse koje očekuju.\nKada ovakav pokušaj potiče sa jedne lokacije, on predstavlja DoS napad. Za Distributed Denial of Service (DDoS) napad karakteristično je da višestruki sistemi, sa različitih lokacija, sinhronizovano vrše DoS napad na jedinstvenu metu napada. Suštinska razlika je u tome da je, umesto napada sa jedne lokacije (DoS), sistem žrtve napadnut sa mnogo lokacija odjednom.\nDistribucija sistema sa kojih se napad izvršava daje napadaču mnogo prednosti. Pre sveg,a njemu su na raspolaganju značajni resursi, a napadnutom je gotovo nemoguće da detektuje lokaciju odakle napad zaista dolazi, pošto su sistemi s kojih stižu zahtevi razbacani širom sveta. Pravi napadač je najčešće dobro sakriven iza mnogo kompromitovanih sistema.\nBorba protiv DDoS‑a\nPostoje tri osnovna nivoa zaštite od distribuiranih DoS napada: nivo korisnika, nivo transmisije i nivo sistema.\nNa nivou korisnika treba raditi na edukaciji i podizanju svesti o potencijalnim opasnostima od DDoS napada, ne samo po sisteme samih korisnika, već i o mogućnostima da nezaštićeni sistemi mogu biti iskorišćeni za napad na neke druge sisteme povezane na Internet.\nImplementacija filtera koji sprečavaju prenos paketa podataka sa lažnom IP adresom (Network Ingress Filtering, RFC 2827) omogućila bi detekciju izvora napada i efikasniju zaštitu daleko od sistema žrtve. Takođe, dobra saradnja sa internet provajderima i njihovim nad‑provajderima na filtriranju neželjenog saobraćaja obezbedila bi nesmetan rad sistema žrtve. Kada su u pitanju napadi koji za cilj imaju zagušenje komunikacionih linkova, ograničavanje saobraćaja i filtriranje paketa daleko od sistema žrtve je i jedini efikasan način za umanjenje ili eliminisanje efekata DoS/DDoS napada.\nKonačno, na nivou samog sistema potrebno je obezbediti dovoljno resursa za ključne servise koje sistem pruža korisnicima, uz izvesnu rezervu. Treba implementirati efikasne sisteme za filtriranje i ograničavanje neželjenog saobraćaja koji predstavlja opasnost za nesmetan rad sistema.\nCache poisoning napadi\nU najvećem broju slučajeva korisnici umreženih računara koriste DNS servis svoje kompanije ili internet provajdera. Lokalni DNS serveri imaju prevashodni zadatak da poboljšaju i ubrzaju proces razrešenja DNS upita (uparivanje naziva internet servisa sa odgovarajućom IP adresom računara koji pruža traženi servis) kroz „pamćenje“ ranije dobijenih odgovora na DNS upite (caching). Posledice po korisnika, u slučaju da DNS servis bude nedostupan ili mu se prosledi pogrešna informacija o IP adresi traženog internet servisa, su veoma ozbiljne.\nScenario Man in The Midle (MTM) napada\nOdavno je poznata ranjivost DNS sistema vezana za izmenu ranije zapamćenih odgovora na DNS upite. Ovakva vrsta zlonamernog delovanja je poznata kao „trovanje keša“ (cache poisoning). Ova tehnika može biti korišćena za preusmeravanje korisnika na internet servise koje kontroliše napadač, a da sam korisnik nije svestan da usluga ili sadržaj nisu autentični.\nSuština ove vrste napada je u tome da napadač svojom aktivnošću izmeni zapamćen („keširan“) sadržaj na kešing DNS serveru. Uspešno izveden cache poisoning napad na jedan DNS server može imati negativan uticaj, ne samo na direktne korisnike servisa, već i na hijerarhijski niže DNS servere koji koriste napadnuti DNS server za razrešavanje DNS upita.\nNapadač šalje veliki broj upita za odabrani domen u pravcu DNS servera koji je napadnut i istovremeno šalje lažne odgovore, predstavljajući se kao autoritativni DNS server za taj domen. Ukoliko odgovor od napadača stigne pre odgovora autoritativnog servera, DNS server će „zapamtiti“ taj pogrešan odgovor i u periodu važenja (TTL – time to live parametar) zapamćenog DNS zapisa, prosleđivati ga korisnicima kao validan.\nUspešno upisivanje lažnih DNS podatke u memoriju kešing servera otvara niz različitih mogućnosti za zloupotrebu. Preusmeravanje saobraćaja na web strane koje kontroliše napadač i koje izgledaju potpuno isto kao original ili preusmeravanje e‑mail poruka ka serveru napadača. Posebno je opasna mogućnost preusmeravanja internet saobraćaja, tzv. Man in The Midle (MTM) napad, gde napadač presreće kompletnu komunikaciju napadnutog domena i ima pristup i mogućnost da menja sadržaj poruka koje dve strane razmenjuju.\nU ovom trenutku najviši nivo zaštite DNS servisa od ovakve vrste napada predstavlja DNSSEC (sigurnosna ekstenzija za kriptovanu proveru autentičnosti DNS odgovora). Za DNSSEC zaštitu važno je da DNS zona bude adekvatno potpisana, ali i da lokalni DNS resolver‑i (najčešće DNS serveri internet provajdera) budu konfigurisani tako da verifikuju DNSSEC zapise. Kada DNS resolver kod koga je omogućena DNSSEC verifikacija pošalje upit hijerarhijski višem DNS serveru za određeni domen, u odgovoru će dobiti informaciju da li je taj domen digitalno potpisan. Ukoliko jeste, resolver će od autoritativnog servera prihvatati samo digitalno potpisane odgovore, a svaki drugi će biti odbačen.\nTekst je realizovan u saradnji s Registrom nacionalnog internet domena Srbije (RNIDS)\nTagovi: DDoS, DNS, Domain Name System, DOS\n← Google i Getty Images do poštovanja autorskih prava\nMobilno bankarstvo u službi klijenta →


Medveđa će biti partner potencijalnim investitorima – Info Centar Juga\nMedveđa će biti partner potencijalnim investitorima\nU organizaciji Stalne konferencije gradova i opština u Nišu je održana druga od četiri radionice na temu Primena zakona o ulaganjima i uloga lokalne samouprave u podsticanju investicionog ambijenta, a učešće je uzela i opština Medveđa, koja je predstavljena kao partner potencijalnim investitorima.\nMedveđa – Radionice su namenjene gradonačelnicima, odnosno predsednicima opština i stručnim licima u lokalnim samoupravama koja rade na poslovima lokalnog ekonomskog razvoja. Na ovoj radionici opštinu Medveđa su predstavljali predsendik opštine dr Nebojša Arsić i načelnica opštinske uprave Svetlana Todorović.\n„Opština Medveđa kao jedna o nerazvijenih opština, uvek je za saradnju i privlačenje novih investitora. Bićemo dobri partneri i trudićemo se da investitorima pružimo najbolje moguće uslove za otvaranje novih pogona“ istakao je predsednik opštine Medveđa Nebojša Arsić.\nArsić je u Nišu razgovarao sa Dušanom Purićem, v.d. pomoćnika ministra privrede, Sektora za privredni razvoj da se intenzivira otvaranje drvoprerađivačkog centra u Medveđi. Za otvaranje ovog centra postoje potencijalni investitori i ako sve bude po planu ta investicija bi trebalo da bude realizovana.\n„Ovaj centar bi pored rudnika Lece, mnogo značio za Medveđu jer bi se u njemu zaposlilo još ljudi, što je jedan od naših prioriteta“ naglasio je Arsić. Dušan Purić je obećao podršku i pomoć u realizaciji ovog posla.\nIako je poboljšanje investicionog ambijenta jedan od prioriteta Vlade Republike Srbije, nivo investicija još uvek nije na zadovoljavajućem nivou, a imajući u vidu činjenicu da bez značajnijeg priliva investicija nema ni značajnije stope privrednog rasta, na inicijativu Ministarstva privrede krajem prošle godine usvojen je Zakon o ulaganjima. Primenom ovog Zakona trebalo bi da se obezbede uslovi za efikasniiju realizaciju investicija i postizanje finansijskih efekata, a saradnja i koordinacija svih imalaca javnih ovlašćenja u pripremi, ali i realizaciji ulaganja, izuzetno je važna za uspešnost ovog procesa.\nZakon o ulaganjima daje određene smernice za rad lokalnih samouprava, kao jednog od najvažnijih imalaca javnih ovlašćenja, tako da će pomenute radionice biti prilika da se detaljnije diskutuje o svim aspektima primene Zakona, ali i o drugim aspektima koji se mogu rešavati samo kroz istinski partnerski odnos centralnih i lokalnih organa vlasti, uz podršku drugih zainteresovanih aktera.\nLESKOVAC: U prvom satu nove godine rođeno 5 beba


Na danassnjim konsultacijama u Skupsstini Srbije na poziv predsedavajuche Borke Vuccich nije dogovoren nastavak konstitutivne sednice republicckog parlamenta. SSef poslaniccke grupe Demokratske stranke Dussan Petrovich rekao je nakon sastanka da je ova stranka zatrazzila da sednica parlamenta bude odrzzana vech sutra, kako bi se omogucio izbor predsednika skupsstine i usvajanje izmena zakona koje che obezbediti parlamentarnu kontrolu nad budzzetom.\nPetrovich je rekao da je inicijativu DS-a za izbor Milene Milossevich za predsednika skupsstine podrzzala koalicija okupljena oko Liberalno demokratske partije i G17 Plus.\nOstale stranke nisu bile protiv nastavka konstitutivne sednice Skupsstine, osim Demokratske stranke Srbije koja se protivi odrzavanje sednicu odrzi bass u ovom trenutku, tvrdi Petrovich. Funkcioner Demokratske stranke Srbije Miloss Aligrudic odgovornost za neuspeh sastanka u Skupsstini Srbije prebacuje na njegove inicijatore.


Regulatorna agencija za komunikacije objavila publikaciju!\nRegulatorna agencija za komunikacije objavila periodičnu publikaciju\nRegulatorna agencija za komunikacije (RAK) objavila je drugo izdanje Pregleda slučajeva iz oblasti emitovanja za period od maja do septembra 2020. godine.\nOva publikacija sadrži pregled procesuiranih slučajeva potencijalnog kršenja pravila i kodeksa iz oblasti emitovanja, kao i postupanja Agencije po zaprimljenim prigovorima fizičkih ili pravnih lica u navedenom periodu.\nCilj publikacije je da kroz analizu i ilustraciju slučajeva na edukativan i transparentan način javnosti ukaže na način na koji Agencija sprovodi regulatorne mjere, a nosiocima dozvola Agencije putem primjera ukaže na profesionalnu primjenu pravila i propisa Agencije.\nO kakvoj publikaciji je riječ\nRiječ je o periodičnoj publikaciji koju će Regulatorna agencija za komunikacije objavljivati u cilju informisanja javnosti o mjerama preduzetim po svim zaprimljenim prigovorima na sadržaje koji se emituju u programima korisnika dozvola Agencije, kao i slučajevima pokrenutim po službenoj dužnosti.\nPored slučajeva u kojima su izrečene mjere, publikacija predstavlja i slučajeve u kojima nije utvrđeno kršenje pravila.\nTakođe, publikacija ukazuje i na nezaobilaznu ulogu građana, imajući u vidu da prigovori predstavljaju inicijalnu informaciju na osnovu koje Agencija po službenoj dužnosti pokreće postupke ispitivanja mogućeg kršenja primjenjivih pravila i propisa.\nRegulatorna agencija za komunikacije od početka svog rada naglašava značaj i oslanja se na prigovore građana kao osnovni mehanizam za pokretanje slučajeva utvrđivanja kršenja pravila koja se odnose na emitovani sadržaj, te poziva građane da nastave tu praksu i ubuduće.


POREDAK NA EP: Španiji zlato, Francuskoj srebro, Srbiji bronzana medalja - Opcija\nPOREDAK NA EP: Španiji zlato, Francuskoj srebro, Srbiji bronzana medalja\n08-07-2019 Košarka, Pocetna, Sport\nKošarkašice Španije osvojile su sinoć zlatnu medalju u finalu Evropskog prvenstva pobedom nad Francuskom 86:66 i odbranile šampionsku titulu.\nFrancuskinje nisu imale mnogo šansi protiv ekipe Španije koja je, posle sinoćne pobede nad košarkašicama Srbije, večeras sigurnom igrom do kraja utakmice napravila razliku od 20 koševa.\nNa pobedničko postolje u Štark Areni stala je i košarkaška reprezentacija Srbije koja je, uz bronzanu medalju na šampionatu Evrope i ubedljivu pobedu na Velikom Britanijom 81:55, obezbedila i učešće na kvalifikacionom turniru za Olimpijske igre u Tokiju.\nŽenska košarkaška reprezentacija Srbije osvojila je bronzanu medalju na šampionatu Evrope, pošto je u Beogradu u meču za treće mesto savladala Veliku Britaniju sa 81:55 (25:16, 15:17, 21:6, 20:16).\nOvim uspehom srpske košarkašice su nastavile niz dobrih rezultata na velikim takmičenjima, koji je počeo osvajanjem zlatne medalje na prvenstvu Evrope pre četiri godine i trećeg mesta na Olimpijskim grama u Riju 2016.\nPodjednako je važno što je izboreno učešće na kvalifikacionom turniru za Olimpijske igre u Tokiju naredne godine.\nNajavljeno je da će se Košarkaški savez Srbije kandidovati za organizaciju jednog turnira, što bi znatno pomoglo srpskim košarkašicama.\nU duelu protiv Velike Britanije nije bilo neizvesnosti ni u jednom trenutku.\nZnalo se da je kvalitet na našoj strani, ali je postojala bojazan da li će reprezentativke Srbije uspeti da se, pre svega mentalno, oporave od poraza u polufinalu protiv Španije.\nAko je i bilo sumnje, ona je nestala čim je utakmica počela, jer su izabranice Marine Maljković od prvog minua nametule žestok tempo i već posle četiri minuta Srbija je imala prednost od devet poena, koju je čuvala do poluvremena.\nSve je rešeno u trećoj četvrtini, kada su košarkašice Srbije zaigrale još jače u odbrani i veoma brzo su stekle 20 poena prednosti.\nU tih deset minuta Britanke su uspele da poentiraju iz igre samo dva puta, tako da je poslednja četvrtina bila prilika da igračice i publika uživaju.\nNije nastupila jedna od najboljih košarkašica Srbije Ana Dabović, koja je doživela tešku povredu šake u četvrtfinalu protiv Švedske.\nProtiv Španije igrala je uz veliki rizik, ali sa Britanijom nije bilo potrebe da to radi i da mogućim pogoršanjem povrede ugrozi karijeru.\nSrbija: Bruks 8, Jovanović 11, Petrović 14, Škorić 7, Stanačev 6, Butulija 4, Čađo 6, Crvendakić 5, Dabović, Milić 5, Miljković 7, Stanković 8.\nV. Britanija: Fagbenle 23, Hendi 3, Lidam 8, Semjuelson 4, Vandervol 11, Kempbel, Kolins, Grin 4, Džons, Monakana, Šo, Simpson 2.


Miroljub Aleksić - Blic Online\nBogatog Srbina optužuju da dobija INSAJDERSKE informacije za povoljnu kupovinu DRŽAVNIH VILA\nVlasnik "Alko grupe", u okviru koje posluju subotički "Pionir" i "Alfa plam", Miroljub Aleksić kupio je, pod sumnjivim okolnostima, preko firme “Amasis”, dve državne vile u elitnom naselju na Banovom brdu, a plan mu je da uzme ukupno četiri kuće, saznaje „Blic“.\nALEKSIĆ KUPUJE JUBMES? Još jedna banka na srpskom tržištu na prodaju\nNa bankarskom tržištu Srbije poslednjih dana imamo burna dešavanja, pa je tako nakon najavljenog povlačenja Rusa iz VTB banke i potrage za kupcem, na prodaju i Jubmes banka, saznaje "Blic".\nUskoro niže cene konditora\nKompanija "Pionir" će zbog pada cena šećera i brašna do kraja ove ili početka sledeće godine cene svojih proizvoda sniziti za dva do pet odsto, izjavio je danas Miroljub Aleksić, generalni direktor ove kompanije i predsednik grupacije proizvođača konditorskih proizvoda u Privrednoj komori Srbije.\nSrpski milioneri neće ni da čuju da plaćaju veći porez zbog krize\nNajbogatiji ljudi u Srbiji ne misle da treba da plaćaju veće poreze, a još manje da sami treba da pozovu Vladu da ih dodatno oporezuje kako bi pomogli u rešavanju finansijskih problema u državi. U tome se veoma razlikuju od milionera u SAD i Evropi.


Inicijativa za smenu Vlade - Politika - Dnevni list Danas\nPočetna » Politika » Inicijativa za smenu Vlade\nInicijativa za smenu Vlade\nNeposredno po završetku aktuelne sednice poslanici će ponovo vanredno zasedati i raspravljati – osim o tačkama na koje ih obavezuje Ustavni zakon – i o izglasavanju nepoverenja Vladi i Kosovu.\nPredsednik Skupštine Oliver Dulić najavio je da će inicijativu za smenu Vlade, koju je potpisao 81 poslanik SRS, staviti na dnevni red na prvoj narednoj sednici, najverovatnije već sledeće nedelje.\n0Piše: S. B. - I. 13. juna 2007. 00.00\nPredsednik Skupštine Oliver Dulić najavio je da će inicijativu za smenu Vlade, koju je potpisao 81 poslanik SRS, staviti na dnevni red na prvoj narednoj sednici, najverovatnije već sledeće nedelje. Predsednik Skupštine dobio je i inicijativu za izglasavanje rezolucije o KIM koju je takođe potpisao 81 poslanik SRS i ta inicijativa biće, kako je objasnio Dulić, jedna od tačaka dnevnog reda „na jednoj od narednih sednica“.\nOdbrana porodice Slobodana Miloševića\n– Slobodan Milošević je mrtav već godinu i po, a procesi protiv članova njegove porodice još traju, primetio je Ivica Dačić, predsednik SPS koji je, povodom najave Specijalnog tužilaštva o pokretanju istrage protiv Mirjane Marković i Marka Miloševića, protestovao zbog „neravnopravnog“ tretmana Miloševićeve porodice i ostalih osumnjičenih. „Zašto ne najavljuju zaplenu imovine Stanka Subotića? Kako, kad su se njegovim avionom vozili neki takođe mrtvi političari“, dodao je Dačić.\nRadikali insistiraju da se o obe tačke raspravlja na istoj sednici, što ostali uglavnom ne podržavaju. Dulić je novinarima izjavio da nema razloga da se bilo šta problematizuje i najavio mogućnost da se obe teme nađu na istoj sednici. Kako je precizirao, redosled tačaka dnevnog reda dogovara se prema interesu države. Prva tačka dnevnog reda biće usvajanje budžeta pošto je to, naglašava Dulić, prioritetni interes države. Posle toga na dnevnom redu će biti i tačke na koje obavezuje Ustavni zakon – imenovanje guvernera, izbor ombudsmana i poverenika za informacije od javnog značaja i revizorske institucije, ali i pomenute inicijative.\nZamenik predsednika SRS Tomislav Nikolić izjavio je juče u Skupštini da je ova poslanička grupa podnela Skupštini Srbije Predlog rezolucije o Kosovu i Metohiji, uz raniji Predlog za izglasavanje nepoverenja Vladi Srbije. Nikolić je novinarima rekao da ta poslanička grupa još nije prikupila neophodan broj potpisa za podnošenje zahteva za zakazivanje vanredne sednice parlamenta na kojoj bi se raspravljalo o tim temama. Za sazivanje vanredne sednice potrebna su 84 potpisa poslanika, dok je za raspravu o poverenju Vladi dovoljno 60.\nOn je rekao da je ranije najavljena podrška SPS tom predlogu „polovična“, jer poslanici te stranke žele da se raspravlja o Vladi, ali ne i o Kosovu. Aleksandar Vučić (SRS) je za skupštinskom govornicom rekao da će radikali povući svoje predloge ako rasprava ne bude na istoj sednici.\nŠef poslaničke grupe SPS Ivica Dačić je, na konferenciji za novinare u Skupštini, objasnio da socijalisti podržavaju inicijativu SRS, ali da predlažu dve odvojene rasprave.\n– Mi ćemo sigurno glasati za rušenje aktuelne vlade, ali mislimo da, kada je u pitanju Kosovo, mora da postoji dogovor jer bez takvog dogovora predlog rezolucije, koji bi podržale samo opozicione SPS i SRS, ne bi prošao u Skupštini – naglasio je Dačić.\nDačić je dodao da je za SPS potpuno neprihvatljiv predlog DS i DSS da poslanici prvo raspravljaju o budžetu, a tek posle o Vladi Srbije.\nVladimir Božović i diplomatija: Srbija povlači odluku o proterivanju ambasadora Crne Gore


Apel Javnog preduzeća „PUTEVI SRBIJE“ • Poportal\nJP „Putevi Srbije“ apeluje da svi učesnici u saobraćaju budu posebno oprezni prilikom vožnje i da prilagode brzinu kretanja uslovima na putu, jer se, prema upozorenju Republičkog hidrometeorološkog zavoda, večeras i u toku noći (18/19.11.2018. godine), na jugu i istoku Srbije, u nižim predelima, na planinama i u centralnoj i zapadnoj Srbiji, očekuje stvaranje snežnog pokrivača, dok se u Vojvodini očekuju kiša i sneg.\nTakođe, prema upozorenju Republičkog hidrometeorološkog zavoda, u toku noći između ponedeljka i utorka (19/20.11.2018. godine), kao i u utorak (20.11.2018.) ujutro u centralnim i južnim krajevima Srbije očekuje se kiša koja će se lediti pri tlu, dok se u Timočkoj Krajini kiša može lediti pri tlu i duže tokom prepodneva.\nU utorak (20.11.2018.) i u sredu ujutro i pre podne (21.11.2018.godine) u košavskom području i na planinama duvaće jak i olujni južni i jugoistočnivetar, na jugu Banata sa udarima jačim od 24 m/s.\nApelujemo da svi učesnici u saobraćaju budu posebno oprezni na deonicama u košavskom području, gde se očekuju bočni udari vetra.\nJP Putevi Srbije savetuje vozačima da bez zimske opreme i lanaca ne kreću na put, a ukoliko se odluče na putovanje, treba da voze oprezno i pažljivo.


Eliot Engel - Blic Online\nMinistarka spoljnih poslova u privremenim institucijama u Prištini Meljiza Haradinaj Stubla označila je novoizabranog kongresmena Ričija Toresa kao novog saveznika Prištine u američkom Kongresu.\n"Putovao sam u sve zemlje Zapadnog Balkana, zaveleo sve njihove etničke različitosti, ali mi nijedna zemlja nije dotakla srce više od Kosova", otvorio je dušu sinoć Eliot Engel, predsednik Komiteta za spoljne poslove američkog Predstavničkog doma i vatreni albanski lobista.\nVreme je da Srbija nastavi dalje. Kosovo je nezavisno, nikada se neće vratiti. Iskreno, blokiranje priznanja Kosova i njegovo članstvo u UN samo smeta Srbiji jer joj ulazak u EU neće biti odobren sve dok ne prizna nezavisnost Kosova, poručio je predsednik Komiteta za spoljne poslove američkog Predstavničkog doma Eliot Engel.\nAmerički kongresmen i albanski lobista Eliot Engel izjavio, uoči razgovora Beograda i Pritine u Beloj kući, da bi konačni dokument trebalo da dovede do uzajamnog priznanja Kosova i Srbije, ali sumnja da se tako nešto može postići jer se, kako je rekao, predsednik Srbije Aleksandar Vučić usprotivio stavljanju uzajamnog priznanja na sto.\nNajuticajniji albanski lobista u SAD, demokratski kongresmen Eliot Engel, po svoj prilici, neće moći da se kandiduje za novi mandat u Kongresu u novembru ove godine.\nPredsednik Aleksandar Vučić izjavio je večeras da nije slučajno što Srbija, kada je reč o rešavanju kosovskog pitanja, mnogo više očekuje od predsednika Donalda Trampa, nego od predstavnika nekih ranijih administracija.\nKongresmen i neskriveni albanski lobista Eliot Engel zatražio je od državnog sekretara Majka Pompea, zajedno sa kolegom iz redova demokrata Bobom Menendezom, da SAD uvedu sankcije Srbiji zbog povećanog uvoza ruskog oružja.\nPredsednik Srbije Aleksandar Vučić boravi u poseti Vašingtonu gde će večeras (22.30 po našem vremenu) govoriti na skupu Američko-izraelskog komiteta za javne poslove (AIPAC). Vučić će, kako se očekuje, imati susrete sa šefom Stejt dipartmenta Majkom Pompeom i specijalnim izaslanikom Vašingtona za pregovore Beograda i Prištine Ričardom Grenelom. Iako delegacija Prištine ne prisustvuje skupu, kako saznajemo, sprovodi živu diplomatsku aktivnost pred njegovo održavanje.\nPredsedavajući Spoljnopolitičkog odbora Predstavničkog doma američkog Kongresa Eliot Engel, smatra da konačni sporazum o normalizaciji odnosa Beograda i Prištine treba da uključi i prava Albanaca u takozvanoj Preševskoj dolini.\nPredsedavajući Spoljnopolitičkog odbora američkog Kongresa i jedan od najuticajnijih albanskih lobista Eliot Engel, razgovarao je danas u Prištini sa kosovskim predsednikom Hašimom Tačijem, koji mu je zahvalio na decenijskoj ličnoj posvećenosti Kosovu i albanskom narodu.\nVažno je što je američki kongresmen Eliot Engel bio u Beogradu, što je razgovarao sa predsednikom Aleksandrom Vučićem, iako imaju različite stavove o kosovskom pitanju, ali samo razgovorom se može doći do eventualnog rešenja i kompromisa, kaže premijerka Srbije Ana Brnabić.\nPotpredsednik Skupštine Srbije Vladimir Marinković primio je danas predsednika Odbora za spoljne poslove Predstavničkog doma Kongresa SAD Eliota Engela s kojim je razgovarao o bilateralnim odnosima Srbije i SAD.


Porodica glavnog tužioca Moskve poseduje vredne nekretnine u Crnoj Gori (VIDEO) | Novinska agencija Beta\nREGION | 14.11.2019 15:50 > 14.11 15:51\nPorodica glavnog tužioca Moskve poseduje vredne nekretnine u Crnoj Gori (VIDEO)\nTaj radio podseća na reči ruskog opozicionog lidera Navaljanog koji tvrdi da su na toj lokaciji planirali da grade vile, hotel, restoran i spa kompleks, i da je nekretnina na Jezerinama opterećena hipotekom za pozajmicu od osnivača, of šor kompanije "Keystone ICG" od 554.000 evra. On sumnja da se iza te kompanije krije tužilac Denis Popov.\nDopisnica podgoričkih Vijesti iz Kolašina Dragana Šćepanović, za RSE kaže da je firma bivše supruge moskovskog tužioca bila "jedan od investitora od kojih se mnogo očekivalo" i da je "poznata zbog toga što je 2010. godine dobila gradjevinsku dozvolu na nelegalan način".\nPrema njenim rečima, gradjevinsku dozvolu je "poništila inspekcija uz obrazloženje da je dozvolu potpisalo neovlašćeno lice".\n"Govorilo se da su obnovili dozvolu ali do danas ta informacija nije potvrdjena. Ono što se sada može videti na terenu jeste da su neki radovi nastavljeni, ali je projekat daleko od završetka", dodaje Šćepanović.\n"Drugim rečima, sve ove crnogorske investicije planirala je i napravila tada kompletna porodica sadašnjeg tužioca, funkcionera i službenika za provodjenje zakona. Ali nejasno je iz kojih sredstava su finansirane ove investicije", navodi Navaljni na svom blogu.\n"Slučaj porodice Popov nije usamljen kada se radi o visokim ruskim državnim funkcionerima za koje su objavljeni podaci i informacije da poseduju višemilionsku imovinu van Rusije", kaže za RSE novinar Komersanta Genadij Sisojev.\nOn navodi da "gotovo svi dosadašnji slučajevi pokazuju da visoki državni funkcioneri kriju vrednu imovinu u inostranstvu tako što vlasništvo prenose na bliske srodnike, najčešće supruge od kojih se formalno razvode kako bi na taj način prikrili bogatstvo".\n"Dva deputata u moskovskom parlamentu su zatražili istragu povodom priče o bogatstvu tužioca Popova u inostranstvu, a oglasila se i država. Portparol Kremlja Dmitrij Peskov je rekao da je tužilac Popov prilikom kandidature bio predmet vrlo ozbiljnih provera i budući da je prošao te procedure i da je izabran za glavnog tužioca Moskve, on je za njih čist pred zakonom. Ja sumnjam da će rusko tužilaštvo zauzeti drugačiji stav u odnosu na taj stav države", navodi Sisojev.


Nagrada za životno delo UFUS-a Zdravku Šotri i Dušanu Kovačeviću - Kultura - Dnevni list Danas\nPočetna » Kultura » Nagrada za životno delo UFUS-a Zdravku Šotri i Dušanu Kovačeviću\nNagrada za životno delo UFUS-a Zdravku Šotri i Dušanu Kovačeviću\nNagrada za životno delo, koju dodejuje Udruženje filmskih umetnika Srbije, pripala je reditelju i filmskom scenaristi Zdravku Šotri i scenaristi i reditelju akademiku Dušanu Kovačeviću.\n0Piše: Danas Online 17. decembra 2018. 18.40\nKako se navodi u saopštenju, Zdravko Šotra je jedan od srpskih najplodnijih filmskih i televizijskih stvaralaca, sa tematski i žanrovski izuzetno razuđenim i bogatim filmskim opusom.\nTakođe se ističe da filmsko delo akademika Dušana Kovačevića pripada temeljnim vrednostima srpskog filma, njegovim najvišim estetičkim i umetničkim dometima. Počev od njegovog prvog napisanog scenarija za film „Beštije“, preko scenarija za filmove „Ko to tamo peva“, „Poseban tretman“, „Maratonci trče počasni krug“, „Podzemlje“, „Sabirni centar“, „Sveti Georgije ubiva aždahu“, pa sve do filmova „Balkanski špijun“ i „Profesionalac“, koje je i režirao.\nSem Nagrada za životno delo, dodeljena je i godišnja nagrada za filmsko stvaralaštvo koja je pripala Milošu Avramoviću za režiju filma „Južni vetar“ i Milošu Kodemu za snimateljski rad u filmu „Zaspanka za vojnike“.\nMiloš Avramović je režijom filma „Južni vetar“ ostvario delo visokog kinematografskog standarda, jednodušno prihvaćeno kako od strane kritike tako i najšireg kruga gledalaca, navodi UFUS. Dodaju i da je Miloš Kodemo svojim snimateljskim radom u filmu „Zaspanka za vojnike“ ostvario fotografiju upečatljive dramske snage i visokih filmsko-estetičkih kvaliteta.\nMemorijalna nagrada „Jovan Aćin“ Udruženja filmskih umetnika Srbije za ostvareni domet u oblasti angažovanog dokumentarnog filma pripala je nesvakidašnjem dokumentarnom ostvarenju, filmu „4 godine i 10 minuta“, mladog reditelja Mladena Kovačevića.\nUdruženje je dodelilo i dve diplome. Festivalu Uhvati film za promociju humanih vrednosti i osoba sa invaliditetom na filmu kao i diplomu Jonu Karmazanu za dugogodišnju uspešnu saradnju, navodi se u saopštenju.\nNagrade i priznanja Udruženja filmskih umetnika Srbije biće uručeni na prigodnoj svečanosti, 21. decembra u Aeroklubu.\nDušan Kovačević, ufus, Zdravko ŠotraBeograd\nNušićeva nagrada za životno delo Oliveri Katarini\nDrugi svetski rat, nacizam i film: Kako je Čarli Čaplin pre 80 godina ismejao Hitlera u „Velikom diktatoru“


TotalCar.rs » Ford Vertrek koncept – budućnost malih crossovera\ncrossover, Ford, Foto, koncept, novo\n0 komentara 8797 pregleda\nMožda na prvi pogled deluje kao neobičan spoj Ford Focusa 2012 i Kuga crossovera za evropsko tržište, ali je činjenica da novi Vertrek crossover iz Blue Oval-a predstavlja pravo vizuelno unapređenje u poređenju sa malim CUV-ovima u ponudi. Vertrek, koji je debitovao na detroitskom auto show-u koji je u toku, predstavnik je Fordove ideje o globalnim malim crossoverima, a misija mu je da zameni Escape na teritoriji Severne Amerike i Kuge u Evropi i drugim tržištima.\nPokreće ga novi Fordov 1.6-litarski EcoBoost inline V4 motor, sa dodatkom Auto Start-Stop tehnologije, što će dodatno uticati na njegovu ekonomičnost. Ford kaže kako će se ova tehnologija vrlo brzo prošititi i na ostala vozila iz njihovog portfolia, a pošto im je ambicija da do 2013. godine 90% njihovih automobila ima EcoBoost opciju, očekivano je da ozbiljno poraditi na ekonomičnoj upotrebi goriva na nivou cele linije. Pored toga, Ford će ugrađivati regenerativne kočnice u svoja vozila koja pokreće benzin, a ovaj sistem funkcioniše i sa Vertrekovim turbopunjenim motorom, a start-stop tehnologija unapređuje uštedu goriva.\nVertrek je zasnovan na Fordovom Kinetičkom dizajnu koji smo već imali prilike da vidimo najpre na Fiesta hatchbacku, a zatim i na novom Focus sedanu sa četvoro vrata. Veliki točkovi, mali farovi i futuristički retrovizori su sasvim sigurno samo konceptualna, dizajnerska sloboda, ali ovaj auto sa manjim izmenama može se lako zamisliti kao proizvodni, što ga verovatno i čeka. Unutrašnjost je takođe uređena vrlo futuristički i kreativno, a ostaje da se vidi koliko će pratiti sadašnju ideju kada uđe u proizvodne pogone i kada će malo magije koju svaki koncept ima morati biti žrtvovano.\nUživajte u fotografijama ovog koncepta, kako u fazi stvaranja, tako i u slikama predstavljanja u Detroitu.\nPripazite na svoje stvari u automobilima\nHonda obeležava početak proizvodnje novog Civica


Tanjug 23. aprila 2021. 08:05\nNJU DELHI – Soj korona virusa koji je otkriven u Indiji ispituju naučnici šsirom sveta, ali se još ne zna koliko se proširio i da li izaziva smrtnonosni drugi talas u Indiji, mada se zna da ima sličnosti sa brazilskim i južnoafričkim.\nVirusi mutiraju sve vreme i prave razne sojeve – većina je beznačajna, neki sojevi su čak manje opasni, ali neki mogu biti opasniji i zarazniji, pa i da naprave vakcine manje efikasnim, javlja BBC.\nIndijski soj, naziva B1617, prvi je put otkriven u oktobru u Indiji.\nNe zna se koliko se brzo širi, jer nije napravljeno dovoljno uzoraka.\nOtkriven je u 220 od 361 sakupljenih uzoraka između januara i marta u zapadnoj indijskoj državi Maharaštra.\nU međuvremenu, otkriven je u još 21 državi.\nPutnici su najverovatnije doneli indijski soj u Veliku Britaniju, gde je otkriveno 103 slučajeva B1617 od 22. februara, pa je većini putnika iz Indije zabranjeno da dođu u Veliku Britaniju.\nBritanska služba za javno zdravlje je stavila indijski soj kao „jedan od mutiranih tipova kovida pod istragom“, ali zasad ga ne smatra dovoljno ozbiljnim da bi bio klasifikovan kao soj za zabrinutost.\nNaučnici još ne znaju da li je zarazniji ili otporniji na vakcine.\nVirusolog iz državnog univerziteta u američkoj državi Lujzijana Džeremi Kejmil kaže da je jedna od njegovih mutacija slična onima koje su viđene u južnoafričkom i brazilskom soju.\nUpravo ta mutacija može da pomogne virusu da izbegne antitela imunog sistema, koji su stvoreni vakcinom ili preležanim kovidom-19.\n„Ne verujem da je indijski soj zarazniji od britanskog i ne smemo paničiti“, rekao je Kejmil.\nPovećan broj obolelih u Indiji bi mogao da bude povezan sa velikim okupljanjima, a nedostatak preventive, nedostatak preventivnih mera i nenošenje maski, odnosno, izostanak socijalnog distanciranja.\nNaučnici veruju da će postojeće vakcine pomoći da se soj zaustavi u izazivanju težih oblika bolesti.\nNeki sojevi će neizvešno zaobići zaštitu koje nude postojeće vakcine, prema dokumentu objavljenom u časopisu „Nejčr“, koji je napisao profesor Gupta i njegove kolege-istraživači.\nKao rezultat, vakcine će morati da se modifikuju, ali će vakcinacija ipak usporiti širenje zaraze.


Tisenkrup i Tata Stil pregovaraju o spajanju › Made-in-Germany.rs\nNajveći nemački proizvođač čelika, kompanija „Tisenkrup“, potvrđuje da je otpočela poslovne pregovore sa indijskom čeličanom „Tata Stil“ o mogućem osnivanju zajedničke firme.\nDve kompanije pregovaraju i o konsolidaciji posrnulih evropskih čeličana, pogođenih prekomernom proizvodnjom, slabom tražnjom i jeftinim uvozom. Iz Tisenkrupa poručuju da je konsolidacija evropskog tržišta čelika neophodna zbog ekstremno teške ekonomske situacije, prenosi agencija Rojters.\nIndijska čeličana je saopštila da je obustavila proces prodaje svog posrnulog ogranka u Britaniji, jer su se mnogi ponuđači, koji su već ušli u uži izbor, povukli zbog neizvesne situacije nakon odluke o Bregzitu. Kompanija je izvestila i da je sa potencijalnim partnerima, poput Tisenkrupa, u preliminarnim razgovorima o alternativama i održivijim rešenjima za celokupno evropsko poslovanje Tata Stila.\nIndustrija čelika u Britaniji pogođena je visokim troškovima energije, neefikasnom proizvodnjom i poplavom jeftinog kineskog izvoza, što je dovelo do toga da Tata Stil u martu objavi plan za prodaju svog poslovanja u Ujedinjenom Kraljevstvu. Ovakva poslovna odluka Indijaca, izazvana višegodišnjim gubicima, ugrozila je čak 15.000 radnih mesta i izazvala uzbunu među britanskim političarima.\nPored ogranka u Britaniji, u vlasništvu „Tata Stila Evropa“ je i bivša čeličana „Hugovens“ u Holandiji, podseća britanska agencija.\nOd MiG na 12/07/2016 / Industrija, Investicije, Proizvodnja, Tehnologija, Trgovina / Ostavite komentar\n"Kromberg i Schubert" najavljuje investicije u Kruševcu


Cijene akcija na evropskim berzama blizu rekordnih nivoa - Euromanager\nCijene akcija na evropskim berzama blizu rekordnih nivoa\nCijene akcija na evropskim berzama kreću se danas blizu rekordnih vrijednosti a investitori iščekuju podatke o aktivnosti uslužnog sektora.\nLondonska berza, Foto: FENA/Arhiva\nCijene akcija na evropskim berzama kreću se danas blizu rekordnih vrijednosti, pošto investitori iščekuju podatke o aktivnosti uslužnog sektora u regionu.\nOptimizam zbog ubrzanja vakcinacija i slabija funta pomogli su akcijama britanskih kompanija da ostvare bolje rezultate od konkurenata, prenosi Reuters.\nPanevropski indeks STOKS 600 skliznuo je za 0,2 posto na trgovanju do 7:04 časova po Griniču, nakon što je u utorak zaključen na najvišem nivou od 435,26 poena. Njemački indeks DAKS i francuski KAK 40 zadržali su se na nepromijenjenom nivou.\nNedavni debitant na Londonskoj berzi Deliveroo Holdings zabilježio je porast cijene akcije od 2,5 procenata, na 288 penija u svom prvom trgovačkom danu bez ograničenja, što znači da sada u trgovanju mogu da učestvuju i mali kupci. Akcije ove kompanije su, inače, izgubile 28 posto vrijednosti od prošle nedjelje kada je Deliveroo nastupio na Inicijalnoj javnoj ponudi s cijenom od 390 penija po akciji.\nKonačni pokazatelji o aktivnosti sektora usluga u martu u Velikoj Britaniji i evrozoni trebalo bi da budu objavljeni kasnije danas, a obnovljene mjere zaključavanja u nekoliko zemalja vjerovatno će se odraziti na oporavak uslužne djelatnosti, ocjenjuje Reuters.\nEvropska berzaRast akcija\nUrušavanje ekonomije eurozone u martu, nema puno optimizma\nTrump: neće biti uvođenja dodatnih sankcija Kini\nU Hrvatskoj manje penzije za one koji su radili u ex Yu\nRast cijene zlata do kraja godine\nLe Maire: Država je odgovorna za zaštitu vodećih industrijskih kompanija\nSalkić o Bloku 7: Jedna od najvažnijih odluka za elektroenergetski sektor\nAmerička reality zvijezda Kim Kardashian i službeno milijarderka\nUdruga hotelijerstva u Međugorju predlaže negativan antigenski test za strance


DR PETROVIĆ: Vučić će završiti kao Đukanović, evo šta će se desiti! - Naša Borba\nDR PETROVIĆ: Vučić će završiti kao Đukanović, evo šta će se desiti!\nPetrović o padu Vučića\nU emisiji „Dvadeset i pet minuta“, koju na jutube kanalu Srbin.info vodi dr Dragan Petrović, tema je bila prestrojavanje na patriotskoj opozicionoj sceni Srbije. Petrović ukazuje da će sada doći do fundamentalnog preuređenja ove strane političke opozicije u Srbiji.\n„Demokratska stranka Srbije, Šešeljeva SRS i stranka Velje Ilića, su u izuzetno velikoj krizi (Ilićev pokret faktički ugašen), a ove stranke su zauzimale značajan prostor u patriotskoj opoziciji, čak u periodu dužem od četvrt veka. Pored pokreta Miše Vacića koji koketira sa režimom, i Zavetnika koji nisu daleko od toga, pojavljuje se čitav niz novih organizacija koje su suštinski opozicione prema režimu.\nZapravo samo iz ovog spektra, alternativa postojećem neoliberalnom ekonomsko-socijalnom modelu, nekritičkom puzanju ka EU, predaji Kosova i Metohije i defanzivnoj politici prema demografskom problemu i migrantskom pitanju, može se koncepcijski suprotstaviti samo originalna patriotska opozicija sa razrađenim alternativnim ekonomsko-socijalnim programom i kvalitetnim stručnjacima koji to mogu realizovati, te neukaljanim vršenjem vlasti i korupcijom stručnim i moralnim ljudima. Pored Dveri i Dosta je bilo, formiraju se na ovom spektru nove organizacije“.\n„Proteklih par sedmica došlo je do formiranja novih političkih pokreta, delom od Šešeljeve SRS, a u pitanju su i sasvim nove organizacije. Pokret Oslobođenje formirao je Mlađa Đorđević. Od Šešeljeve SRS su se odvojile dve snažne grupacije i formirale dva pokreta. General Božidar Delić, zajedno sa Nemanjom Šarovićem formirao je novi politički pokret („Vera, ljubav, nada“). Sa njima je i vlasnik KTV televizije iz Zrenjanina, Danijel Radić, koji je do nedavno bio i poslanik SRS u pokrajinskom parlamentu, i zbog sukoba sa Šešeljem napustio stranku uoči izbora u maju ove godine“.\n„Drugu frakciju bivših radikala, ali i uglednih ličnosti iz društva i politike, formirao je Miroslav Šolević, naziv je Srpski nacionalni preporod. Zajedno sa njim su bivši radikali Vasiljević, Jovičić, Nikola Đukanović. Specifičnost ovog pokreta je u nizu uglednih pojedinaca „u drugom ešalonu“ koji će se tek predstaviti javnosti“.\n„Pokret svesrpskog ujedinjenja na čijem čelu je dr Petrović, formiran u decembru 2019, nakon izrade ekonomskog programa i političke platforme koja je odštampana u više desetina hiljada primeraka i predstavljena javnosti pssu.rs te stručnog jezgra više profesora Univerziteta i uspešnih privrednika, formirao je niz opštinskih odbora i povereništva u Nišu i regiji južne Srbije, Bačkoj Palanci i drugim mestima Srbije“.\nPetrović je dalje govorio o činjenicama manje poznatih široj javnosti o pokretima i organizacijama koje predvode Slobodan Dimitrijević, Vladan Glišić, Mirko Jović, dr Jovana Stojković i dr.\nPrethodni tekstDARIJA TEPAVČEVIĆ: Nemojte da mislite da možete da se opustite, još dugo ćete nositi maske!\nSledeći tekstNEMAČKA NA ULICAMA: Stop panici, STOP KORONA DIKTATURI!


Vučić: Nemačka pouzdan partner - Studio B\nVučić: Nemačka pouzdan partner\nVučić: Nemačka pouzdan partner Tanjug, Studio B\nPolitikaPolitika Pocetna 14. 02. 2018. 12:19:13\nNemačka je pouzdan partner Srbije, od kojeg najviše očekujemo, i koji ima čvrst i tvrd stav po nas, rekao je predsednik Srbije Aleksandar Vučić na konferenciji za novinare sa vicekancelarom Nemačke Zigmarom Gabrijelom i potvrdio da se Nemačka zalaže za Srbiju na evropskom putu.\nOn je ukazao i da nemačke firme u Srbiji zapošljavaju 37.000 ljudi i da je reč o izuzetnim kompanijama, koje su „čiste kao apoteka u svakom smislu“, te da želimo još investicija iz te zemlje.\nPresednik Srbije Aleksandar Vučić istakao je danas da bi Srbija, iako 2025. nije sveto pismo, volela da svoj posao završi i da do tog datuma bude deo EU.\n„Prva je očuvanje mira i regionalne stabilnosti. Druga, rešavanje problema sa Prištinom ili, kako bi Nemci rekli, odnosi sa Kosovom. Treće se odnosi na poglavlja 23 i 24, odnosno vladavinu prava, funkcionisanje pravosuđa, slobodu izražavanja“, objasnio je Vučić.\nPredsednik je rekao da „nemamo strah kada je reč o trećoj tački“.\n„Kada je reč o prvoj tački, i do sada smo sve činili i činićemo i ubuućoj e na očuvanju stabilnosti i mira. Međutim znamo da je veoma težak zadatak pred nama u rešavanju problema i pronalaženju solucije sa Prištinom“, objasnio je on.\n„On je često u našoj zemlji. Imamo uvek otvorene i iskrene razgovore, jer Nemačka koju predstavlja je pouzdan partner, i mi najviše očekujemo do Nemačke. Nemačka ima neretko i vrlo čvrst, tvrd i težak stav po nas, ali je svakako poudzan i siguran partner Srbije na njenom evrospkom putu“, naglasio je on.\nVučić je kazao da želimo jsos više nemačkih investicija u zemlji, a da ekonomski i reformski rezultati pružaju bolje uslove za još veći dolazak nemačkih ulagača.\n„Poslednjih godina, od kako je Aleksandar Vučić predsednik, ali i ranije kad je bio premijer, gledamo na Srbiju veoma pažljivo i radujemo se uspešnom razvoju Srbije”, rekao je Gabrijel u zajedničkom obraćanju novinarima nakon sastanka sa predsdednikom Srbije Aleksandrom Vučićem.\n„To su teme za celu Evropu i svako ko želi mora da sarađuje s nama da obezbedimo sve te standare. Tu ne dajemo kredit, moraćemo više da radimo na tome. Nemačka želi da podrži Srbiju na tom putu“, rekao je Gabrijel.\nMora se, kaže, investirati u infrastrukturu, obrazovanje, naučno-istraživačku oblast, jer samo da ako ljudi vide u svakodnevnom životu taj put ka Evropi, „daće nam vremena da ispunimo uslove“.\nKako je rekao, na Balkanu, u svim njegovim delovima ima konflikata, ali je EU primer da se iz najtežih konflikata i ratova, pa čak i genocida, može da se postane čak i prijatelj i „daćemo sve od sebe da to uspe“.\n„Ova zemlja i susedne zemlje se mogu razviti u blagostanju i postanu članice EU“, rekao je Gabrijel.


Novosadski Proleter u okviru 1.kola Linglong Tire Super lige Srbije gostuje na niškom stadionu ’’Čair’’ gde će odmeriti snage sa ekipom Radničkog.\nSvesni su Novosađani da Nišlije još uvek nisu u željenoj formi, ali ulogu favorita bez dileme prepuštaju ekipi Radničkog. Novi šef stručnog štaba Milić Ćurčić, kome će ovo biti debitanstka utakmica u Super ligi, ipak veruje da će njegov tim uspeti u nameri da ostane neporažen:\n’’Ekipa Radničkog vredi puno više od onoga što je pokazala u dve evropske utakmice. Dvomeč sa Florom nije pravo merilo vrednosti drugoplasirane ekipe Srbije u prošlom prvenstvu. Favoriti su svakako, makar na papiru. Кolega Кrunić na raspolaganju ima kompaktan tim i dosta iskusnih igrača i nema sumnje da će dati maksimum da bi prvenstvo počeli u pobedničkom ritmu. Mi u Niš ne nosimo belu zastavu i svakako ćemo ući u utakmicu sa velikom željom da je dobijemo. Кompletne pripreme prošli smo bez ijedne ozbiljnije povrede, što je zasluga stručnog štaba, najviše trenera Gorana Vukovića zaduženog za kondiciju i lekarskog tima, na čelu sa doktorom Danijelom Župićem i fizioterapeutima Stefanom i Ljubišom Dimitrovim. Uvežbavali smo sve formacije i spremni dočekujemo prvenstvene izazove, prvi u Nišu. Na Čair odlazimo s namerom da se nadigravamo , da odigramo otvorenu utakmicu sa čvrstom verom da možemo da ostanemo neporaženi. Radnički zaista cenimo, ali verujemo u svoj kvalitet.’’


Izgradnja novog mosta u Bariču (VIDEO)\nU toku su radovi na izgradnji novog mosta u Ulici Ace Tešića u Bariču. S obzirom na to da je stari most prilično oštećen, pristupilo se izgradnji novog...\nEkipa Lokalnih novina se nedavno odazvala pozivu meštana koji su se spontano okupili na ovom mostu i iskazali svoje nezadovoljstvo zbog problema koji ih tišti godinama. To su videli i na to brzo reagovali predsednik Čučković i pomoćnik predsedika gospodin Manojlović i već kroz nekoliko dana prvo obišli lokaciju i razgovarali sa meštanima, a nakon toga i pokrenuli radove radi rešavanja cele situacije.\nTi radovi će trajati 50 dana, a do tada meštani iz ovog dela Bariča, trebalo bi da koriste alternativni pravac ulicom Baričkih boraca koja vodi do takozvanog Kamenog mosta.\nČlan Veća Gradske opštine Obrenovac Predrag Jovanović zamolio je meštane Bariča za malo strpljenja prilikom izvođenja radova i istakao značaj rekonstrukcije ovog mosta pošto je bio u veoma lošem stanju. Poslednji radovi na sanaciji mosta izvođeni su pre više od 30 godina.\nDejan Kamber, savetnik predsednika Gradske opštine Obrenovac naglasio je da će se uporedo izvoditi i seča vegetacije u ovom delu u dužini od 500 metara.\nPredsednik Gradske opštine Obrenovac Miroslav Čučković kazao je da će ovo pakleno leto obeležiti veliki infrastrukturni radovi, gde će pre svega biti otvoren objekat Stare banje, završetak rekonstrucije ,,Cevke" i nastavak radova na značajnim saobraćajnicama u svim mesnim zajednicama.\n- Prvi radovi na ovom mostu pokazuju da će ovo biti jedan veliki građevinski zahvat, koji će sa obe strane zahtevati betonske lepeze koje će ojačati ovaj prostor i ceo vodotok, visine 6 metara. Na ovom prostoru se nalazi i klizište koje je nekoliko voćnjaka iz obližnjih dvorišta odnelo u kanal. Radovi će podrazumevati nov most, sa potpuno novim asfaltnim slojem i biće u potpunosti daleko bezbedniji za saobraćaj i pešake - istakao je Čučković.\nČučković je prilikom obilaska lokacije pre samih radova istakao da se na rešavanju ovog problema radilo dva meseca, od samog projekta do svih problema koje je danas i prilikom početka radova naglasio. Prenosimo vam još jednom kako je to izgledalo pre nekoliko dana, kada su Čučković i Manojlović obišli lokaciju i razgovarali sa stanovnicima ovog dela Bariča.


Domaća preduzeća u prva dva mjeseca ove godine na inostrano tržište plasirala su robu vrijednu 564 miliona KM, a najveće učešće u izvozu Srpske imala je struja, dok su se su najviše uvozili lijekovi.\nStatističari Zavoda za zapošljavanje RS izračunali su da je vrijednost izvoza za prva dva mjeseca ove godine manja za 3,6 odsto u odnosu na isti period lani, a u posmatranom periodu došlo je i do smanjenja uvoza za 2,4 odsto. Ukupna vrijednost uvezene robe u prva dva mjeseca ove godine iznosila je 673 miliona KM. Najviše proizvoda sa etiketom Republike Srpske završilo je na tržištu Italije i Hrvatske.\n- Vrijednost izvoza u Italiju dostigla je 92 miliona KM, odnosno 16,3 odsto, a u Hrvatsku 67 miliona KM, što je 11,8 odsto od ukupno ostvarenog izvoza. Tokom januara i februara u Srpsku je najviše robe uvezeno iz Srbije i to u vrijednosti od 121 milion KM, te iz Italije, u vrijednosti od 86 miliona KM - rekao je u petak vršilac dužnosti direktora Republičkog zavoda za statistiku Jasmin Komić.\nDodao je da je procenat pokrivenosti uvoza izvozom tokom prva dva mjeseca ove godine iznosio 83,7 odsto.\n- Najveće učešće u izvozu ostvarila je električna energija sa 52 miliona KM, što iznosi 9,1 odsto od ukupnog izvoza, dok najveće učešće u uvozu ostvaruju lijekovi, sa ukupnom vrijednošću od 29 miliona KM, što iznosi 4,2 odsto od ukupnog uvoza - rekao je Komić.\nOn je naglasio da je ukupna desezonirana industrijska proizvodnja u februaru u poređenju sa januarom ove godine bila veća za 2,1 odsto. - U oblasti vađenje ruda i kamena ostvaren je rast od 20 odsto, dok je u oblasti proizvodnje i snabdijevanja električnom energijom, gasom, parom i klimatizaciji rast iznosio 2,7 odsto. Prerađivačka industrija je zabilježila pad od 0,9 odsto - naveo je Komić i dodao da je broj zaposlenih u industriji u februaru ove godine godine porastao za 0,4 odsto u odnosu na januar.\nČlan Udruženja ekonomista RS SWOT Predrag Duduković kaže da su tri najveća izvozna sektora u RS energetski, metalni i drvni, ističući da ljudi na ovom području nemaju veliku kuovnu moć zbog čega je izvoz najveća šansa za razvoj i jačanje privrede.\n- Struja je veoma tražen proizvod koji je uvijek u deficitu, a Srpska ima jak hidropotencijal u kojem treba da tražimo šansu jer prodati struju nije problem. Ono što je zabrinjavajuće je smanjenje izvoza zahvaljujući kojem domaća preduzeća dolaze do inostranog kapitala. Neophodno je raditi na kreiranju boljeg političkog i poslovnog ambijenta da bi preduzeća koja imaju potencijal jačala izvoz - zaključio je Duduković.\nJasmin Komić je istakao da je prosječna plata isplaćena radnicima u Srpskoj u februaru iznosila 896 KM, što je za 5,7 odsto više u odnosu na isti mjesec prošle godine. Rast prosječnih plata pratio je i skok cijena i usluga u Srpskoj.\n- Ukupan indeks potrošačkih cijena u februaru ove godine veći je za 0,8 odsto u odnosu na isti mjesec lani - rekao je Komić.


Milorad Dodik predložio datum za "neki dan BiH" :: Semberija INFO ::\nMilorad Dodik predložio datum za "neki dan BiH"\nOn kaže da 1. mart ne može biti praznik svih, jer ga je proglasila samo Federacija BiH, a nikada nijedan organ BiH, koja ni nema zakon o praznicima.\nSrpski član Predsjedništva Milorad Dodik poručio je juče da međunarodna zajednica i bošnjačka politička elita moraju da shvate da nije moguće da Srbi iz političkih, istorijskih i drugih razloga prihvate 1. marta kao praznik BiH.\n"Mi se ne smijemo olako prepustiti priči, jer su ovo teške istorijske teme i 1. mart ne može biti praznik BiH ako se želi da Republika Srpska bude u njoj", rekao je Dodik novinarima.\nOn je ocijenio da to veoma produbljuje razlike, te da "aroganciju koja dolazi od bošnjačke političke elite i međunarodne zajednice tumači kao dokaz njihovog kontinuiranog neuspjeha da nameću neke stvari".\nOn smatra da obilježavanje 1. marta istorijski nije podržano od svih naroda, što pokazuje da u BiH kada jedan narod slavi drugi tuguje, jedini imaju komemoracije, a drugi slavlja.\nOn je naveo i da Bošnjaci pokušavaju da svojataju i ZAVNOBiH, a odbacuju AVNOJ, što je, prema njegovoj ocjeni, apsurd do apsurda.\nSrna / Oslobođenje


Paljokaj: Novi sastanak Kurtija i Vučića nema smisla ako nema spremnosti za konkretan napredak - Kosovo Online\nPaljokaj: Novi sastanak Kurtija i Vučića nema smisla ako nema spremnosti za konkretan napredak\n7. Decembar 2021. • 19:22\nDopisnik Kohe iz Brisela Avgustin Paljokaj ocenio je kao nastavak pritiska na Kosovo današnje insistiranje visokog predstavnika EU za spoljne poslove Đuzepa Borelja da treba primeniti sporazum o formiranju Zajednica srpskih opština, prenosi Koha.\nPaljokaj je u "60 minuta" KTV rekao da je Kosovo, bez obzira na to ko je potpisao, preuzelo obavezu da osnuje ZSO.\n"Ovo ću nazvati nastavkom pritiska na Kosovo. Znali smo da će biti pritisaka, bez obzira ko je preuzeo u ime Kosova, to su obaveze Kosova. Nije iznenađujuće što međunarodna zajednica, posebno EU, insistira na sprovođenju obaveza. Borelj je rekao i da postoje i drugi sporazumi koji nisu sprovedeni", rekao je Paljokaj.\nNaveo je da bilo neobično kada je Borelj rekao da postoje prepreke iz Ustava, ali da postoje obaveze Kosova koje se moraju sprovesti.\n"Boreljova frustracija je razumljiva sa njegove tačke gledišta. Ali EU, s druge strane, ne objašnjava kako vidi primenu sporazuma, da li ga treba primeniti u okviru ustavne odluke ili kako to traži Beograd. Srbija insistira na primeni sporazuma, ignorišući odluku Ustavnog suda Kosova. Ostaje da se vidi da li tako misli cela međunarodna zajednica, posebno države Kvinte", rekao je Paljokaj.\nSumnja da Borelj smatra da je u redu da se odluka Ustavnog suda ignoriše.\n"I ovde smo imali izjave zvaničnika EU koji su rekli da Ustav ne kaže da ZSO ne treba sprovoditi, već da je potrebno sprovoditi uzimajući u obzir primedbe. Ovde postoji neslaganje. Dvosmislena uloga EU u ovom i u nekim drugim slučajevima više pomaže u stvaranju konfuzije nego u rešavanju nesuglasica oko tumačenja u ovom slučaju", navodi Paljokaj.\nPovodom susreta premijera Kosova Aljbina Kurtija i predsednika Srbije Aleksandra Vučića ove godine, za koji je danas rečeno da se ne očekuje, Paljokaj kaže da je jasno da Borelj i njegov tim nisu uspeli da ubede strane da stvore atmosferu u kojoj će biti održan još jedan takav sastanak ove godine.\n"Kao što je Borelj ranije upozorio i kako je rekao danas na konferenciji, novi sastanak ne bi imao smisla, ako nema spremnosti da se postigne bilo kakav konkretan napredak", rekao je Paljokaj.\nKosovo EU Zajednica srpskih opština Đuzep Borelj Augustin Paljokaj\nBorelj: Vlada u Prištini mora da primeni Sporazum o ZSO\nVisoki predstavnik Evropske unije za spoljnu politiku i bezbednost Đuzep Borelj poručio je danas premijeru privremenih prištinskih institucija Aljbinu Kurtiju da je vlada u Prištini u obavezi da primeni Sporazum o Zajednici srpskih opština.\nBorelj sa Kurtijem: Nismo ovde da radimo vaš posao, fokusirajte se na dijalog sa Beogradom\nKurti sa Boreljom i Lajčakom o budućnosti dijaloga sa Srbijom


Kruševac: Izolovan virus Zapadnog Nila | Novosti.RS\nKruševac: Izolovan virus Zapadnog Nila\n01. 10. 2013. u 17:35\nNa institutu Torlak laboratorijski je izolovan virus Zapadnog Nila kod pacijenta iz Kruševca, i to je prvi zvanično potvrđen slučaj na toj teritoriji\nKRUŠEVAC - Na institutu Torlak laboratorijski je izolovan virus Zapadnog Nila kod pacijenta iz Kruševca, i to je prvi zvanično potvrđen slučaj na toj teritoriji, saopšteno je iz Zavoda za javno zdravlje.\nKako je Tanjugu rekao epidemiolog dr Dragan Vuksanović, reč je o starijoj osobi ženskog pola koja se uspešno oporavlja, iako je hronični bolesnik sa kardiovaskularnim problemima.\n"Pacijentkinja se lekaru javila zbog temperature, malaksalosti i glavobolje. Posumnjali smo da je reč o groznici Zapadnog Nila. Virus je izolovan prošlog meseca, a pre tri, četiri dana smo dobili i potvrdu", naveo je dr Vuksanović.\nOn je dodao da je na ovaj način potvrđeno da na teritoriji Kruševca ima komaraca koji su uzročnici i ističe da se zbog toga sa lokalnom samoupravom mora raditi na suzbijanju tih insekata kako se broj pacijenata kasnije ne bi povećavao.\nEpidemiolog dr Vuksanović podseća da su prenosioci tigrasti komarci, a simptomi slični gripu, jaka glavobolja, povišena temperatura i malaksalost. Bolest prolazi bez komplikacija izuzev kod starijih osoba i hroničnih bolesnika.


London najbolji, slede ga Njujork i Amsterdam – Krstarica\nLondon najbolji, slede ga Njujork i Amsterdam\nTanjug 28. avgusta 2019. 12:34\nZAGREB – London je na lestvici pametnih gradova na prvom mestu, sledi ga Njujork, a dve metropole su ove godine zapravo samo zamenile pozicije, pokazalo je šesto izdanje godišnjeg IESE Cities in Motion istraživanja o pametnim gradovima, prenosi Poslovni dnevnim.\nUspešnost se, naime, ogleda u devet dimenzija, a to su ljudski kapital, socijalna kohezija, ekonomija, upravljanje, životna sredina, mobilnost i saobraćaj, urbano planiranje, međunarodna uspešnost i tehnologija.\nUpravo na ovim osnovama London je, po istraživanju za koje su zaslužni profesori Paskual Berone i Džoan Enrik Rikart, zauzeo prvu poziciju na lestvici, nakon što je tri godine zaredom držao drugu poziciju.\nOdmah iza Londona je Njujork, koji se na drugoj poziciji našao nakon što je tri godine zaredom bio apsolutni broj jedan.\nAmsterdam, koji se nalazio na desetoj poziciji 2018. godine, ističe se po međunarodnoj uspešnosti, a ove godine ostvario je primetan skok od čak sedam mesta na lestvici.\nInače, stručnjaci Centra za globalizaciju i strategiju IESE Bisniz skul istražili su stepen razvoja 174 grada u 80 zemalja.\nKoncept rangiranja omogućava prepoznavanje snaga i slabosti, a s obzirom na to da se meri održivost na ekonomskim, društvenim, ekološkim i tehnološkim osnovama, može se proceniti kvalitet života građana u skupu svih činilaca.


DEGENEK NA IZLAZNIM VRATIMA MARAKANE: Stigla ponuda od 3 miliona evra\nCrvena zvezda je dobila novu, finansijski nešto jaču ponudu za Miloša Degeneka i sada je na ljudima na Marakani da donesu odluku.\nŠangaj SIPG koji se već nedeljama provlači po medijima kao klub koji je najzainteresovaniji za štopera crveno-belih i koji je bio već slao jednu ponudu u Ljutice Bogdana koja je bila odbijena, sada je spremio poboljšanu ponudu.\nPrema saznanjima portala „Mondo“, Kinezi će ponuditi srpskom šampionu obeštećenje od 3 miliona evra, što je za pola miliona više nego što su ponudili ranije.\nUkoliko ponuda bude prihvaćena australijski reprezentativac će tako po drugi put u karijeri u zimskom prelaznom roku otići s Marakane, 6 meseci pre nego što podigne šampionski pehar, iako je bio jedan od najvažnijih članova tima do sada.\nOn je prošle zime takođe posle samo 6 meseci u klubu bio prodat u Saudijsku Arabiju, ali se prethodnog leta vratio kada je obezbeđen plasman u Ligu šampiona za 1,5 miliona evra.\nU slučaju njegove prodaje Zvezda bi ostala sa tri štopera u prolećnom delu sezone: Nemanja Milunović, Radovan Pankov i Srđan Babić, koji je igrao kao preporođen na pripremama, što bi moglo da olakša odluku klubu.\nS obzirom da se prelazni rok u Srbiji završava u ponoć, teško da bi crveno-beli pronašli adekvatno pojačanje, dok u Kini traje prelazni rok do kraja februara, pa nije isključeno da transfer bude obavljen i kasnije ovog meseca.\nAko su mogli Zenit i Valensija, što ne bi mogla Zvezda?\nKoliko je Crvenoj zvezdi preostalo energije posle izvojevanih pobeda nad Partizanom i...\nĐENKA IMA PROBLEM: Zvezdaši se odmah ponudili da pomognu\nNema dileme da je Čarls Dženkins jedan od najvećih miljenika navijača Crvene zvezde. Jedini je je...\nOVAKO ĆE IZGLEDATI ZVEZDA: Stanković prelomio sastav\nFudbaleri Crvene zvezde proveli su dve nedelje na drugom delu zimskih priprema u Turskoj i za to...\nMILOJEVIĆ NA SEKUND OD POTPISA: Transfer života za Vladana\nSaudi Skaj Sport donosi informaciju da je bivši strateg crveno-belih na meti spomenutog kluba kao...\nPREMIJER CRNE GORE SE JAVIO: Ukida zakon ili ne\nVELIKI PREOKRET U CRNOJ GORI: Vlada odustaje od...\nMILO SATERAN U ĆOŠAK: Evo kakav je plan smislio\nVUČIĆ SE OBRATIO MILU: Prva poruka Đukanoviću\nOGLASIO SE CRNOGORSKI MUP: Potpuno skandalozno...\nŠTA SE TO SPREMA U CG: Kontramiting ili nešto treće\nOKLOPNA VOZILA KRENULA KA PODGORICI: Nova dešavanja...\nMILO PADA: Najveći njegov protivnik izašao iz zatvora\nŠTA BI DANAS TREBALO URADITI: Za radost duše i...\nHristova rečenica iz Novog zaveta koja DANAS I...\nNeka ti jutro počne ovom velikom molitvom: Neka...\nZAŠTO BOG NE ISPUNJAVA NAŠE ŽELJE? Tekst koji će vam...\nŠTA BI SUTRA TREBALO ČINITI: Za svako dobro duše i...\nDEGENEK NA IZLAZNIM VRATIMA MARAKANE: Stigla ponuda...\nAko su mogli Zenit i Valensija, što ne bi mogla...\nĐENKA IMA PROBLEM: Zvezdaši se odmah ponudili da...


Slobodno srpski sa Borkom Stefanovićem\nU 303.emisiji Slobodno srpski gostovao je bivši šef pregovačkog tima Beograda u dijalogu sa Prištinom Borko Stefanović. U intervjuu Budimiru Ničiću on je rekao da sporazumi koje je on dogovorio u Briselu ne predstavljaju akt o priznavanju nezavisnosti Kosova i da u njegovo vreme nijedan dogovor nije potpisan.\n“Neformalno je do sada bilo 17 560 priznanja Kosova. U naše vreme, mi ni jedan sporazum nismo potpisali. Mi nismo uveli da Srbi imaju kosovske lične karte, vozačke dozvole i pasoše, pošto često nas, za to optužuje Marko Đurić”, rekao je Stefanović i napomenuo da je njegov tim postigao sedam sporazuma sa vlastima u Prištini, od kojih su samo dva zaživela - o slobodi kretanja i asimetričnom članstvu Kosova u međunarodnim regionalnim organizacijama.\nKaže da su o svim sporazumima obaveštavali javnost, pre i posle svake runde pregovora, obaveštavali Skupštinu Srbije i posle svake runde pregovora Skupština je, kako kaže, usvojila sve te sporazume. Protiv tri od tih sedam sporazuma bio je njegov tadašnji šef u Ministarstvu spoljnih poslova Srbije Vuk Jeremić, otkriva Stefanović.\n“Sporazumi se ne primenjuju, ali ne primenjuje se ni Briselski sporazum. Ne primenjuje se ni Ahtisarijev okvir koji je pretočen u Ustav Kosova. Srbi nemaju nikakava prava na Kosovu koja su im zagarantovana Ustavom Kosova, a kamoli nešto drugo. Znači ništa se ne primenjuje u suštini”, tvrdi Stefanović.\nPo njegovim rečima, postignuti rezultati njegovog tima nusu savršeni, ali su « izbegnute ozbiljne zamke ».\n“Nije okrnjen suverenitet i nacionalni integritet Srbije. Mi ni u jednom elementu to nismo učinili i ja sa ponosom to danas kažem. Kada dođem na Kosovo i Metohiju, a sada sam često u poslednje vreme, Srbi koji ovde žive, naravno ne javno, meni prilaze i kažu mi iskreno - nismo te voleli, nisi radio dobro po nama tada, ali sada te pravimo od blata u odnosu na ove naprednjake. Ja sam ponosan na to zato što je, izdržalo je test vremena”, kaže Borko Stefanović optužujući režim Aleksandra Vučića da je izbacio Srbiju sa severa Kosova i Metohije.\nSuštinski, i Beograd i Priština, po njegovom mišljenju, izbegavaju da iplementiraju ono što je dogovoreno u Briselu, jer nijedna strana ne želi da se naruši sopestvena sliku o statusu Kosova koji nikad nije ni bio predmet ili deo pregovora.\n“Ja ipak mislim da je Beograd ispoštovao sve i uradio mnogo više od onoga što je obaveza kosovskih Albanaca. Zajednica srpskih opština je samo kao kruna i ultimativni vrhovni dokaz da Vlada Kosova apsolutno nije sprovela ono što je dogovoreno. ZSO je velika boljka svih pregovora, jer jedna priča se priča u Beogradu, druga u Prištini, treća u Briselu i sada građani slušaju i dobijaju potpuno druge poruke”.\n“Svako se obraća svom biračkom telu koje uporno glasa za vladajuće opcije. Albanci glasaju za ratne, nacionalističke, šovinističke, antispske opcije. Srbi na Kosovu i Metohiji glasaju za Srpsku naprednu stranku i to u ogromnom broju. Da sam ja znao da je njima u redu da prave koaliciju sa Ramušem Haradinajem, ja bih davno mahnuo i rekao pa dajte ljudi, idem ja kući, nema smisla da se ovim bakćem. Plašim se da će na kraju i pored Srpske liste koja je ušla u vlast, tj. naprednjaka koji su ušli u vlast sa Haradinajem, pre da Albanci izguraju da ZSO bude nevladina organizacija nego, pod znacima navoda, Republika Srpska”, rekao je Stefanović.\nPo njegovim rečima, Srbi na Kosovu i Metohiji sa pravom očekuju od Srbije da im pomogne, pre svega da im omogući da rade, da primaju plate iz srpskog budžeta, da imaju srpsko zdravstvo i obrazovanje države Srbije.\n“Nisam optimista. Rešenje je sveobuhvatni obavezujući sporazum sa svim detaljima, precizan do krajnjih granica, da nema različitog tumačenja, gde Kosovo može da uđe, u koje međunarodne organizacije. šta Srbija radi, da li ih blokira ili ne. Mi mislimo da ne u evopskim integracijma, ali isto da piše da Kosovo ne može biti članica Ujedinjenih nacija, i Srbija ne može da prizna nezavisnost Kosova i Metohije. U tom sporazumu bi to trebalo da bude detaljno definisano na ustavnom nivou, snagom ustava, pitanjem prava opstankom Srba na Kosovu i Metohiji”, rekao je Borko Stefanović u emisiji Slobodno srpski.


U petak 15. aprila zakazano je otvaranje festivala od 18h u KC Gradu i tom prilikom će se publici obratiti saradnice kolektiva Femix.\nNakon toga, od 18:30h održaće se grupni razgovor sa akterkama sa domaće aktivističke i umetničke scene o mogućnostima za zaštitu učenica/ka i studentkinja/ata umetničkih i drugih škola i fakulteta, svih mladih žena, kao i radnica/ka u kulturi i umetnosti od različitih vidova diskriminacije i uznemiravanja. Za druženje i atmosferu nakon formalnog dela prve večeri festivala biće zadužena DJ Časna sestra (Marija Nikolić).\nTokom dva dana vikenda, 16. i 17. aprila publiku u KC Gradu očekuje rasnovrstan program - panel o ženama u street artu, preliminarno predstavljanje rezultata studije ,,Rodna ravnopravnost za kulturnu raznolikost” koje se realizuje uz podršku UNESCO Međunarodnog fonda za kulturnu raznolikost, filmski program, radionica dramaturškinje Tanje Šljivar, kao i vođeni razgovor sa vizuelnom umetnicom Andrijanom Vešović (Zombijana).\nSubota veče, 16. april od 20h, u UK Parobrod rezervisana je za odličan muzički program u okviru koga će nastupiti učesnice prošlogodišnjeg izdanja Femiksete - Majka Mara, Sanja Stevanov, Realma i Jasmina Todorović.\nU nedelju, 17. aprila u 19:30h u Filmskoj galeriji Kulturnog centra Beograd biće otvorena kolektivna izložba strip autorki ,,Vratiti svoje vreme”. Publika će na ovoj izložbi imati priliku da vidi radove Danice Jevđović, Jane Adamović, Dragane Radanović i Ane Milojković.


NTC Puzzle Amerika | Eci Pec\nNTC Puzzle Amerika\nSelect ratingGive NTC Puzzle Amerika 1/6Give NTC Puzzle Amerika 2/6Give NTC Puzzle Amerika 3/6Give NTC Puzzle Amerika 4/6Give NTC Puzzle Amerika 5/6Give NTC Puzzle Amerika 6/6\nProsek: 6 (5 glasova)\nUčinimo geografiju zabavnom, sa NTC pazlama Amerika i NTC memorijskim kartama.\npuzzle, 88 komada\nmemorijske karte, 2 kompleta\nrazvoj funkcionalnog znanja\nNTC puzzle Amerika predstavljaju kartu Severne i Južne Amerike sa državama u bojama njihovih zastava, sa osnovnim obeležjima pojedinih zemalja.\nOmogućavaju istraživanje zemalja severnog i južnog američkog kontinenta na sasvim poseban način, bude dečiju radoznalost i vreme za igru čine ispunjeno zabavnim učenjem.\nDeo edukativnih sredstava NTC sistema učenja Dr Ranka Rajovića.\nSrpski, engleski i nemački prevod instrukcija za igru.\nGRAĐENJE VEŠTINA – Sa NTC puzzle i memorijskim kartama Amerika deca razvijaju motoričke, kognitivne kao i veštine rešavanja problema. Takođe, ovo je savršena igra za razvoj asocijacija i klasifikacija pomoću kojih dete uspeva da sastavi pazle i trajno usvoji znanje o državama Amerike.\nPrvi komplet karata sadrži zastave zemalja, dok se na drugom nalaze ilustracije osnovnih obeležja zemalja: Meksiko – kaktus, Njujork – Kip Slobode, jabuka, itd. Deca mogu da slažu karte na više načina, povezujući zemlju i njeno glavno obeležje, povezujući zemlju i njene okolne države, itd...\nZABAVA ZA SVE – NTC puzzle i memorijske karte su odlična prilika za samostalno učenje i zabavu dece, ali i svih članova porodice, drugara u vrtiću, pri edukativnim radionicama i drugim prilikama.\nVERUJEMO– Verujemo u prirodnu dečiju radoznalost o svetu i svemu što se u njemu nalazi. Čineći geografiju zanimljivom, trudimo se da je razvijamo i stvaramo bolju generaciju stanovnika naše prelepe Zemlje.\nŠta je i kako funkcioniše NTC sistem učenja – pogledajte na sajtu www.ntcucenje.com\nViše o Dr Ranku Rajoviću, možete saznati ovde.\nKako simboli stvaraju dugoročno znanje, pročitajte u tekstu: Nastavnik geografije, kojeg sva deca obožavaju – igra memorije\n21 x 24,5 x 6 cm\nNTC Knjiga - Kako uspešno razvijati IQ deteta kroz igru\nNTC sistem učenja nastao je sa ciljem da se deca pravilno stimulišu u periodu kad se intenzivno formiraju obrasci razmišljanja, zaključivanja i povezivanja i da se kod njih razvije funkcionalno znanje, tako što će se zanimljivim zadacima i igrama izazivati radoznalost.\nPrimena programa NTC sistem učenja omogućava:\nSlagalica je nastala u saradnji sa autorom NTC sistema učenja, dr Rankom Rajovićem, sa ciljem da kao deo NTC sistema učenja pojednostavljuje primenu programa, jer kroz igru dete nauči mnogo simbola što omogućava lakši prelazak na viši nivo i dalje napredovanje.


Državni sekretar Ministarstva unutrašnjih poslova Bilјana Popović Ivković poručila je danas u Austriji da je za efikasan odgovor na migrantsku krizu potrebno zajedničko, trajno i sveobuhvatno rešenje i jasan stav najmoćnijih evropskih država.\nPopović Ivković je, na Ministarskoj konferenciji Salzburškog foruma, podsetila da je Republika Srbija bila jedna od zemalјa koja je pretrpela najveći pritisak talasa migracija 2015. i 2016. godine.\n„I dalјe imamo aktivnu ulogu u rešavanju i efikasno sarađujemo sa našim susedima i državama članicama EU u prevazilaženju problema migrantske krize. Usvojili smo Zakon o azilu i privremenoj zaštiti i Zakon o strancima koji u potpunosti regulišu pitanje migracija, ali i sprečavaju zloupotrebe i koji su potpuno usklađeni sa evropskim normama“, ukazala je Popović Ivković.\nOna je navela da je broj izraženih namera za traženje azila u Republici Srbiji od 2015. do 2018. godine opadao, ali da je tokom ove godine ponovo počeo da raste i da je zaklјučno sa 28. oktobrom izdato više od 10.000 potvrda o registraciji stranaca, koji su izrazili nameru da podnesu zahtev za azil.\n„Reč je o migrantima koji žele da idu u Austriju, Nemačku, Švedsku i koji zapravo ne žele da ostanu kod nas, a u našu državu su ušli upravo iz zemalјa Evropske unije“, pojasnila je Popović Ivković.\nPrema njenim rečima, migracije sa sobom nose pretnje od drugih vidova kriminala, kao što su prolazak potencijalnih terorista i trgovina lјudima.\n„Republika Srbija posvećuje posebnu pažnju operativnoj saradnji, kako sa našim susedima, tako i sa svim međunarodnim partnerima u borbi protiv transnacionalnog kriminala“, istakla je Popović Ivković i izrazila zabrinutost povodom povratka lica sa stranih ratišta koja mogu nastaviti sa svojim radikalnim aktivnostima na teritorijama na kojima borave.\nBezbednosno su, kako je navela, posebno interesantne osobe sa teritorije Kosova i Metohije koje učestvuju, ili su učestvovale, na ratištima u Siriji i Iraku, a čiji broj je veći od 400, od kojih se na teritoriju južne pokrajine vratilo više od 100 osoba.\nGovoreći o suzbijanju trgovine lјudima, koja prati migracije, Popović Ivković je istakla da je u prvih devet meseci ove godine u Srbiji procesuirano 28 osumnjičenih za izvršenje krivičnog dela trgovina lјudima i da je identifikovano 18 žrtava, od kojih su 17 žene, među kojima je devet maloletnica.\nPopović Ivković je zaklјučila da je članstvo Srbije u Evropsku uniju i dalјe strateški prioritet Republike Srbije i da je naša zemlјa posvećena reformskim procesima i evropskim integracijama, ne samo da bi se priklјučila evropskoj porodici, već prvenstveno zbog dobrobiti svojih građana, ekonomske stabilnosti i bezbednosti.


Američki izaslanik za Bliski istok poziva Izrael da obnovi razgovore sa Palestincima\nAmerički izaslanik Džordž Mičel doputovao je u Izrael radi razgovora sa tamošnjim funkcionerima o obnavljanju izraelsko-palestinskog mirovnog procesa. Njegov plan je da pretvori u praktičan plan prošlonedeljnu poruku predsednika Obame muslimanskom svetu, koja je sadržavala poziv Izraelu da obustavi izgradnju naselja na okupiranim teritorijama, kao i osnivanje palestinske države. Izraelski premijer Benjamin Netanjahu protivi se tim idejama.\nSpecijalni američki izaslanik Džordž Mičel sastao se danas sa izraelskim funkcionerima, među kojima su bili premijer Benjamin Netanjahu i ministar odbrane Ehud Barak. Posle odvojenog sastanka sa izraelskim predsednikom Šimonom Peresom, Mičel je rekao da želi da pripremi teren za što bržu obnovu i što skorije dovršavanje mirovnih razgovora između Izraela i Palestinaca.\nObamina administracija želi potpuno zamrzavanje širenja jevrejskih naselja, za koje je Netanjahu rekao da Izrael neće sprovesti. Izraelski lider takođe želi da izbegne ulaženje u pune mirovne pregovore sa Palestincima koji bi zahtevali od njega da učini ustupke u osetljivim pitanjima kao što su status Jerusalima i jevrejska naselja na Zapadnoj obali.\nMičel je nastojao da uveri izraelske funkcionere da su Sjedinjene Države predane bezbednosti Izraela. Istu poruku preneo je i predsednik Obama kada je juče telefonom razgovarao sa premijerom Netanjahuom.\nDanas, u Jerusalimu, Mičel je izjavio da neslaganja između Sjedinjenih Država i Izraela nisu neslaganja između neprijatelja i da su dve države i dalje bliski saveznici i prijatelji, ali da i Izrael i Palestinci moraju da se pridržavaju odredaba takozvane "mape za mir."\nIzraelski analitičari kažu da Netanjahu zna da nije u njegovom interesu da se suprotstavlja Vašingtonu - najvećem savezniku i pomagaču jevrejske države. Akiva Eldar, viši komentator dnevnika Haarec, koji izlazi u Tel Avivu, kaže da bi američki pritisak mogao da natera Netanjahua da donese neke teške političke odluke.\n"Izrael će se naći pred izborom da kaže 'ne' i Sjedinjenim Državama i Palestincima i arapskom svetu, ili da kaže 'da' i suoči se sa jevrejskim naseljenicima i njihovim pristalicama," kaže Eldar.\nAmerički izaslanik Džordž Mičel planira da se sutra, na Zapadnoj obali, sastane sa palestinskim predsednikom Mahmudom Abasom, a njegova poseta regionu obuhvatiće i razgovore u Libanu i Siriji. Izgledi za uključivanje Libana u mirovni proces popravili su se pobedom prozapadne koalicije na prošlonedeljnim izborima. Sirija i Liban imaju uticaj na naoružane islamske grupe koje ugrožavaju bezbednost Izraela.


UNIBL: Svi kandidati za novog rektora imaju viziju za bolje obrazovanje – STUDOMAT.ba\nIzaberite krug koji vas najviše privlači i saznajte šta vam...\nUNIBL: Svi kandidati za novog rektora imaju viziju za bolje obrazovanje\nBanjalučki univerzitet danas bi trebalo da dobije novog rektora, kada će biti poznato ko će u maju preuzeti ovu funkciju od aktuelnog rektora Stanka Stanića, i to nakon osam godina njegovog upravljanja najvećim javnim univerzitetom u RS.\nIzbor novog rektora na četvorogodišnji mandat (od 2016. do 2020. godine), sa mogućnošću jednog reizbora, jedina je tačka dnevnog reda na današnjoj sjednici Senata Univerziteta u Banjaluci.\nPet je programa rada koje su u deset dana konkursne procedure dostavili redovni profesori Univerziteta u Banjaluci, svi doktori nauka, odnosno Vaso Bojanić (Poljoprivredni fakultet), Rajko Gnjato (Prirodno-matematički fakultet), Novak Kondić (Ekonomski fakultet), Milan Mataruga (Šumarski fakultet) i Vitomir Popović (Pravni fakultet).\nZa rektora će biti izabran kandidat čiji četvorogodišnji program rada dobije natpolovičnu većinu od ukupnog broja članova Senata koji se izjašnjavaju tajnim glasanjem, odnosno najmanje 15 glasova od ukupno 26 članova Senata.\nSvi kandidati u dostavljenim materijalima, odnosno programima rada, među ciljevima vide savremeniji način rada Banjalučkog univerziteta i prilagođavanje evropskim parametrima kvaliteta, naučnoistraživačkog procesa, tehnološkog napretka i nijedan od dostavljenih prijedloga nije orijentisan na profesionalnu granu iz koje kandidat dolazi, naprotiv, vizije su to boljeg obrazovanja u RS.\n– Kao rektor ću pokrenuti strateški plan razvoja Univerziteta u mandatnom periodu koji sljeduje, s ciljem da se Banjalučki univerzitet integriše u evropski prostor visokog obrazovanja, između ostalog je u svom programu rada naveo profesor Vaso Bojanić, koji obrađuje i uspjeh bolonjskog procesa, kadrovsku strukturu obrazovanih i upotrebnost stečenih znanja prije svega na Banjalučkom univerzitetu, te ulaganje u naučnoistraživački rad, a predlaže i izjednačavanje plata na Univerzitetu u Banjaluci i u Ministarstvu prosvjete i kulture RS.\nRazvijanje Univerziteta u Banjaluci prema svjetskim kriterijumima, s posebnim akcentom na ulaganje u nauku i istraživanje u RS, te podizanje kvaliteta visokog školstva okosnice su programa rada profesora Rajka Gnjate, koji iscrpno obrađuje sve kategorije unapređenja naučnoistraživačkog procesa u RS i izvore finansiranja te ambicije.\nEkonomista Novak Kondić je program rada sažeo na sedam strana, odnosno nekoliko ključnih tačaka djelovanja u svom potencijalnom mandatnom periodu, ističući potrebu za daljim razvojem strategije obrazovanja, akreditacijom Univerziteta, kontrolom kvaliteta, preispitivanjem studijskih programa, međunarodnom saradnjom, informatičkom modernizacijom, ali i eliminacijom korupcije.\nUniverzitet kao podršku razvoju privrede RS vidi profesor Milan Mataruga, koji se zalaže i za poboljšanje uslova za doktorske studije i viši stepen otvorenosti Univerziteta prema javnosti.\nNa pet stranica su izneseni nedostaci dosadašnjeg upravljanja Univerzitetom u Banjaluci i ciljevi unapređenja akademske zajednice RS, čiji je autor profesor Vitomir Popović. On smatra da su izražene nedovoljna efikasnost i ekonomičnost u funkcionisanju Univerziteta, zatim broj studijskih programa u odnosu na tržište rada, nelojalna konkurencija, nepostojanje vizije u predstavljanju Univerziteta u svijetu. Decentralizacija ustanove, smanjenje troškova, podmlađivanje nastavnog osoblja, jačanje saradnje sa fakultetima bivše Jugoslavije i međunarodne saradnje neki su od ciljeva koje predlaže.


Uključenje celog Balkana u NATO znači homogenizaciju NATO-a i potiskivanje ruskog uticaja. Ruski interes je da se zaustavi širenje NATO-a, jer se oni moći NATO-a s pravom boje i pokušavaju da igraju snagom energetike i ovisnosti nekih zapadnih NATO država i cele EU o njihovom gasu, istovremeno dobro znaju da oni ne mogu da završe Sibir i Aljasku ako se udruže NATO i Kina. Dakle, jedna vrlo delikatna situacija u kojoj Rusija igra realnu, pragmatičnu, multivektorsku politiku, vrlo fleksibilnu. Daću konkretan primer, kad se pojavio taj „non-paper“, Janša, Rusija i Lavrov su rekli da su oni protiv crtanja mape, da su za mirno rešenje svakog problema, u ovom momentu, kad se pregovaraju opcije za Ukrajinu, Dombas, Rusiji itekako odgovara da se pozove na primer Daytona, na postojanje jedne države sastavljene od nekoliko entiteta i naroda. Oni ne mogu više da traže od Republike Istočne Ukrajine ili entiteta Dombas i oni to dobro znaju. Dakle, Rusija je jedna moćna regionalna sila, u energetici čak i svetska sila, ona pokušava da u suštini održava mnogo kriza, jer to drugi plaćaju, ne plaća Rusija, ona plati ambasadora, obaveštajne službe rade svoj posao i koriste svoje saradnike na terenu, ali oni nemaju neku posebnu investiciju u Bosni, Srbiji, Crnoj Gori, za održavanje nestabilnih situacija.\n– Ja tu vidim dve različite politike. Otkad je došao novi patrijarh, Srpska pravoslavna crkva traži da se priprema i potpiše ono što je već potpisano s Katoličkom crkvom i sa Islamskom zajednicom. Faktički prihvata da se produži važenje zakona protiv koga je i ona bila i protiv koga se mobilizacijom došlo do nove Vlade, shvatajući da zakon nije tako loš. Negiranje ratnog zločina, genocida u Srebrenici je ista priča širom sveta. Onaj ko je počinio zločin, on gleda da se umanje žrtve drugoga, ali će zato uvećavati žrtve koje su nad njegovima, ako oni uopšte imaju svoje i njihove napravljene. Dalje, oko Srebrenice, osporavanjem brojki ne može se osporavati činjenica, ali osporavanjem brojki žrtava osporava se i da je to organizovano i urađeno u ime jednog naroda. Oni se uvek pozivaju na mišljenje Međunarodnog suda u tužbi BiH protiv Srbije. Da, prva dva dana događanja u Srebrenica nije napravljen zločin, to je ono dok je bilo javno prisustvo holandske jedinice, ali trećeg dana, molim vas…


Vesti online / Sport / Tenis / Akapulko: Troicki prošao, hrvatski džin zaustavio Lajovića\nAkapulko: Troicki prošao, hrvatski džin zaustavio Lajovića\nSrpski teniser Viktor Troicki plasirao se u četvrtfinale ATP turnira u Akapulku, pošto je u drugom kolu pobedio Kolumbijca Santjaga Hiralda sa 6:3, 6:4.\nNastavak dobrih rezultata u 2015. godini: Viktor Troicki\nNjegov protivnika u borbi za ulazak u polufinale biće Kevin Anderson iz Južne Afrike, koji je bio bolji od Stiva Džonsona iz SAD sa 3:6, 7:5, 6:3. Anderson je 15. teniser na svetu, a na turniru u Meksiku postavljen je za četvrtog nosioca.\nZa razliku od Troickog, Dušan Lajović je posle velike borbe izgubio od Hrvata Ive Karlovića sa 3:6, 6:3, 6:1. Lajović je dobio prvi set, ali je u nastavku Karlović opravdao ulogu favorita i posle sat i 27 minuta igre došao do pobede.\nTurnir u Akapulku igra se za nagradni fond od 1,4 miliona dolara.\nTENIS Očajni Viktor nastavio sa porazima\nTENIS Lajović i Čung podigli publiku na noge (VIDEO)\nTENIS Lajović poklekao na startu Barselone


Sony Xperia 10 3GB/64GB DS Plava mobilni telefon cena, cene Srbija, prodaja Beograd Novi Sad Niš\nSony Xperia 10 3GB/64GB DS Plava mobilni telefon cene\nEPonuda nije internet prodavnica već Vam omogućava da brzo i lako nađete Sony Xperia 10 3GB/64GB DS Plava mobilni telefon po najjeftinijoj ceni. Naš cilj je da kupci budu što bolje informisani o ponudi Sony mobilni telefon Xperia 10 3GB/64GB DS Plava na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Sony Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sony Xperia 10 3GB/64GB DS Plava mobilni telefon sa PRODAVCEM. EPonuda ne može da garantuje potpunu tačnost specifikacije i slika za Sony Xperia 10 3GB/64GB DS Plava mobilni telefon. Pre kupovine, podatke za Sony mobilni telefon Xperia 10 3GB/64GB DS Plava proverite na sajtu PROIZVOĐAČA.


Modni spektakl: Vivienne Westwood u Budvi - WANNABE MAGAZINE\nModni spektakl: Vivienne Westwood u Budvi\nKompanija Boka Group ovim poduhvatima ima za cilj da Crnu Goru učini prvim izborom za najzahtevniju i najglamurozniju svetsku klijentelu.\nUz prisustvo velikog broja zvanica iz javnog života, diplomatskog kora uključujući ambasadore Velike Britanije i Nemačke u Crnoj Gori, kao i predstavnika medija održana je ekskluzivna revija kultne britanske dizajnerke Vivienne Westwood ispred zidina Starog grada u Budvi. Zahvaljujući organizatorima, modnoj agenciji Murano Montenegro uz pokroviteljstvo kompanije Boka Group, Turističke organizacije Budve i Opštine Budva publika je imala priliku da uživa u nesvakidašnjem modnom događaju, koji je obeležio sam početak nove letnje sezone.\nRevija je nosila naziv „Sve je povezano” (Everything is connected) što je ujedno glavna poruka “Climate Revolution” inicijative, koju je pokrenula Vivienne Westwood, kao veliki pobornik ekološke svesti. U toku večeri prikazano je preko 80 ženskih i muških modela od ready-to-wear do haute couture odevnih kombinacija, čime je obuvaćen ceo opus kolekcija za proleće/leto 2014. čuvene dizajnerke. Početak večeri je obeležio dolazak brojnih zvanica na crvenom tepihu a posebna konstrukcija koja je izgrađena za potrebe revije ispred Starog grada, bila je ispunjena do poslednjeg mesta.


Organizovani kriminalitet - pošast savremenog doba | Konkretno\nOrganizovani kriminalitet - pošast savremenog doba\nSavremeno krivično pravo i politika suzbijanja kriminaliteta pred sobom imaju novu zadaću koja se odnosi na traganje za odgovorom na pitanje kako pronaći najbolja ili srazmjerna rješenja preventivno - represivne prirode za specifične oblike organizovanog kriminaliteta. Ljudska destrukcija se kontinuirano usavršava i modernizuje, prilagođava (novo)nastalim političkim, društvenim, ekonomskim, kulturološkim i drugim uslovima, specifičnostima i okolnostima. Puno je faktora koji neposredno ili posredno pogoduju pojavi organizovanog kriminala posebno na području bivše Jugoslavije, počev od onih prvenstveno ekonomske i političke prirode, pa sve do onih faktora koji se mogu svrstati kao faktori instruktivno-kontrolno odnosne pravne prirode. Transformacija vlasništva, privatizacija materijalnih dobara i resursa, prisutnost korupcionog modela ponašanja, nedostatak instruktivno-kontrolne komponente, između ostalog, čine platformu ili realnu osnovu za opracionalizaciju namjera organizovanih kriminalnih grupa koji u konačnici imaju za cilj sticanje profita. Države u procesu tranzicije su posebno pogodne za nastanak, odnosno pojavu specifičnih oblika ovog kriminaliteta kao što je naša država i države iz neposrednog okruženja. Postavlja se ključno pitanje: da li je potrebno pokrenuti novi talas reformi na planu proširenja krivičnopravne represije? Implementacija međunarodno - pravnih dokumenata koji se odnose na zaštitu osnovnih ljudskih prava i sloboda obavezuje, da između ostalog i primjena krivičnopravne represije, mora biti u skladu sa restriktivnim zakonskim uslovima koji onemogućavaju samovolju u primjeni zakona odnosno zloupotrebu u primjeni od strane lica kojima su povjerena javna ovlaštenja. Iako postoji legitiman cilj, postoje određena pravila i procedure koje moraju u svakom konkretnom slučaju biti zadovoljene. Međutim, moramo konstatovati opštepoznatu činjenicu ili već odavno poznati aksiom da su organizovane kriminalne grupe korak ispred, te da su postojeće istražno – dokazne mogućnosti koje proizilaze iz važećih zakonskih odredbi djelimično prevaziđene i neodgovarajuće. Slijedom navedenog, otkrivačke, istražne i dokazne mogućnosti i kapaciteti subjekata za provođenje zakona, po svojoj prirodi moraju biti kompatibilni i srazmjerni realnim potrebama koje proizilaze iz etiološko - fenomenološke kompleksnosti specifičnih oblika organizovanog kriminaliteta.\nZadnja opšta reforma krivičnog zakonodavstva na području bivše Jugoslavije, koja je ponudila i neka nova krivično pravna (procesna i materijalna) rješenja, usmjerena je na zaštitu ljudskih prava i sloboda kao i efikasno vođenje krivičnog postupka, odnosno zakonito prikupljanje dokaza, sporazum o priznanju krivice, primjena posebnih istražnih radnji i dr. Već sada, sa ove vremenske distance mogu biti predmet sveobuhvatne naučno-stručne analize u cilju prepoznavanja određenih prednosti i nedostataka. Oficijelne statistike i nisu u tolikoj mjeri zabrinjavajuće, ali svakako specifični oblici organizovanog kriminala (trgovina ljudima, zloupotreba narkotičkih sredstava...) zahtijevaju sveobuhvatnu analizu sa tendencijom identifikacije određenih nedostataka u proteklom periodu u kontekstu traganja za mogućim novim krivičnopravnim rješenjima. Politika suzbijanja kriminaliteta, odnosno njena efikasnost ili, preciznije, raskol između zakona i njegove praktične primjene, mogu poslužiti kao osnova za moguće parcijalne intervencije gdje se zapravo treba artikulisati i afirmisati preventivno - zaštitna funkcija koja mora biti prepoznata i od strane građana u provedbenom smislu. Praktično je nemoguće „pomiriti“ dvije sukobljene tendencije dijametralno suprotne naravi: zaštita osnovnih ljudskih prava i sloboda s jedne strane i efikasnost krivičnog postupka s druge strane, ali se svakako treba fokusirati na iznalaženje srazmjernih odgovora i rješenja koja su u operativnom i provedbenom smislu prihvatljiva, sledeći svakako legitiman cilj. Olakšavajuća okolnost je činjenica da zakon nije „sveto slovo“ i da je podložan izmjenama i dopunama, odnosno, kao takav nije konačan i nepromjenjiv, tako da određene intervencije moraju biti srazmjerne realnim potrebama kako bi se na taj način postigli očekivani rezultati na planu efikasnosti. Demokratizacija društva se ne može preširoko shvatiti na način da je sve i svašta dozvoljeno i da se može i treba sve sakriti pod „kišobran tolerancije“ društva. Najvažnija dobra i vrijednosti koja prepoznaje civilizovan svijet moraju imati srazmjernu krivičnopravnu zaštitu. Savremeno krivično pravo mora prepoznati realnu opasnost koju sa sobom nose specifični oblici organizovanog kriminaliteta sa posebnim naglaskom na „organizovanu“ komponentu koja ovom kriminalitetu daje posebnu težinu u kontekstu društvene opasnosti i destruktivnog ili razarajućeg dejstva, cijeneći izuzetno negativne posljedične refleksije koje osjete svi građani i prema tome prilagoditi preventivno-zaštitnu funkciju. Teorijske rasprave bez konkretne akcije nemaju smisla s obzirom da se nemogu ostvariti rezultati u praksi koje svaki građanin s punim pravom očekuje. Organizovane kriminalne grupe koriste nedostatke i propuste u pogledu određenih zakonskih rješenja koja ne odgovaraju realnim potrebama, loše ili nedovoljne instruktivne kontrole kao i neodlučnost odnosno nedostatak volje da se države i društvo na najkonkretniji način „uhvate u koštac“ sa gorućim društvenim/državnim problemima. Međunarodna komponenta organizovanog kriminaliteta pored efikasne i odlučne borbe na nacionalnom nivou, zahtijeva i izuzetno dobru saradnju i koordinaciju na međunarodnom nivou. Mobilnost modernog čovjeka, ukupan tehničko-tehnološki napredak, prisilne i dobrovoljne migracije, unutrašnji nacionalni problemi, samo su od nekih pokretačkih faktora koji utiču na nastanak novih pojavnih oblika ovog kriminaliteta. Pojavni oblici, dinamika, struktura, radnje izvršenja, posljedice kao i cjelokupna etiološko – fenomenološka dimenzija organizovamog kriminaliteta je upozoravaći alarm društvu i državi da preduzmu odgovarajuće aktivnosti na planu pronalaženja efikasnih i srazmjernih odgovora i rješenja u odnosu na ovaj kriminalitet u cilju smanjenja njegove prisutnosti i obezbjeđenja efektivne institucionalne i društvene kontrole.\nNaravno, na kraju se postavlja ključno pitanje: da li su društvo i država organizovani u tolikoj mjeri kao i organizovane kriminalne grupe, da li su ravnopravni u toj konstantnoj borbi između ljudskog dobra i destrukcije zla?! Pored postojanja stvarne opredijeljenosti i izražene volje usmjerene na odlučnu i efikasnu borbu protiv ovog kriminaliteta, potrebna je organizovanost, sistematičnost, koordiniranost djelovanja, međunarodna saradnja...